
PRAVILA PRODAJE ČASOPISA 


»ULIČNE SVJETILJKE« 


U želji da se časopis »Ulične svjetiljke« prodaje čim | 
| većem broju ljudi, da bi dosegnuo što širi krug čitatelja te da § 
| postigne redovitost u izlaženju, potrebno je da se svi zajed- | 
| no brinemo za njegov dobar ugled. Pri prodaji časopisa, | 
| prodavač ne predstavlja samo sebe, već čitav projekt | 
| »Ulične svjetiljke«. 

Stoga, molimo da prodavači poštuju sljedeća pravila: 

1. Časopis prodajem na miran i nenametljiv način. 

2. Drugim prodavačima Časopisa iskazujem poštovanje | 
| jer imaju pravo prodavati Časopis kao i ja. 

3. S drugim prodavačima Časopisa se miroljubivo dogo- | 
| varam oko lokacije prodaje Časopisa. 

4. Moguće nesporazume rješavam mirnim putem. 

5. Kod prodaje Časopisa ne konzumiram alkohol i/ili dru- | 
| ga opojna sredstva. 

6. Časopis prodajem po njegovoj cijeni, pritom ne prosim 1 
| i ne varam kupce, niti ga preprodajem drugim prodavačima 1 
| Časopisa. 

7. Poštujem odluku kupca glede kupnje Časopisa. Ako 1 
| se prodavač ne drži pravila prodaje, a na to je unaprijed up- 1 
| ozoren od stručnog suradnika, privremeno ili trajno gubi § 
| pravo prodaje Časopisa. 

časopise ili tekstove da se jave na adresu e-pošte 

I Siromaštvo nije izbor, | 
| pomaganje jest. ! 

UVODNA RIJEČ 


»Mjera ljubavi je ljubav bez mjere« 
(Sv. Franjo Saleški) 



S proljećem dolazi nova nada i olakšanje mno¬ 
gim beskućnicima, jer najgore su zime onima 
koji nemaju gdje provesti ledene noći ili onima 
koji se neće imati kako grijati. U proljeće se sve čini 
nekako lakše, iako se puno toga ne mijenja, gladni su 
često i dalje gladni, usamljeni su i dalje usamljeni, ali 
ipak je lakše naći utjehu za sunčanih dana. Nije lako 
stajati na ulici, promrzlih ruku i nogu, dok se hlad¬ 
noća i vlaga uvlače u kosti. Mnogi od njih imaju pro¬ 
blema i sa zdravljem, pa ne mogu naći posao, no ipak 
se trude i, koliko god su mogli, prodavali su časopis i 
doista bili »ulične svjetiljke«, oni koji nas podsjeća¬ 
ju na to da ne treba odustati ni u najtežim trenucima. 

Iako se čini da je tako samo u priči, ponekad se u naj¬ 
težim trenucima događaju najljepša iznenađenja. Bili 
smo nedavno svjedoci i sudionici akcije u kojoj je ite¬ 
kako premašen ogroman iznos potreban za liječenje 
male Mile. Ujedinile su se domovina i dijaspora, stari 
i mladi, pojedinci i udruge i mnogo su pomalo pri¬ 
donijeli, a poneki su dali i pozamašne svote, i to ne 
od svog velikog imetka, već od malenih mirovina i 
plaća. Što nas je naučila ova akcija? Da možemo biti 
ujedinjeni kad želimo i da smo sretni kad smo ujedi¬ 
njeni u dobru. To je borba za nadu, za život sam, za 
budućnost jednog djeteta u kojem prepoznajemo da 
nema ljepote i nema radosti života ako se ne brinemo 
za one kojima smo potrebni. Za djecu, za bolesne, za 
nemoćne, za beskućnike, za siromašne... Ne postoji 
ništa materijalno na ovom svijetu koje se može uspo¬ 
rediti sa srećom srca kada je ujedinjeno u pomaga¬ 
nju, u borbi za istinske vrijednosti. Hvala Mili i hvala 
Milinim roditeljima što su imali povjerenja u nas. 
Pokažimo da možemo i više, da nema čovjeka, ma 
kako se malen i beznačajan činio u očima svijeta, čiji 
život nije neprocjenjiv i da nećemo ništa izgubiti poma¬ 
žući mu, već daje to naš dobitak. Gotovo svi poznajemo biblij¬ 
sku prispodobu o Isusovu čudesnu umnažanju kruha i ribe 
čime je nahranio pet tisuća ljudi. Jedna interpretacija koristi tu 
prispodobu i kaže ovako: tko je dao onih prvih pet kruhova i 
dvije ribe ? Dijete! Dijete koje je darovalo sve što ima jer je oko 
njega bilo gladnih ljudi. Zamislite da su potaknuti njegovim 
primjerom ljudi izvadili iz zavežljaja ono što su skrivali da ne bi 
morali dijeliti. Odjednom se počinje skupljati mnogo hrane, 
toliko da je ostalo dvanaest košarica. Propovjednik nipošto 
nije htio umanjiti čudo koje se dogodilo, čudo umnažanja hra¬ 
ne. Naprotiv, dao mu je sasvim novu dimenziju, potaknuti Isu¬ 


sovim riječima i činom toga djeteta, ljudi ondje doslovce »po¬ 
staju kao djeca da bi mogli ući u Kraljevstvo Božje« i promije¬ 
njena srca daju poput tog djeteta sve što imaju. To je također 
ogromno čudo, jer je ljudska narav takva da rado skriva za sebe. 
No, ponekad se nešto iznimno dogodi, poput jedinstva pomo¬ 
ći za Milu, i otkrivamo da ljubav i zajedništvo hrane ljudsku 
dušu. Ne dopustimo da završi na tome, otvorimo svoja srca i 
ustrajmo u onome što smo postigli! Znamo da možemo još 
mnogo više! 

Franjevački svjetovni red, MB Trsat 
Jasna Krapac, urednica 

Uskrs 



M i ljudi različito reagiramo na 
istu vijest. Sasvim stvarno ili 
vrlo smeteno. Bespomoćno, 
nemoćno ili s punim zalaganjem. Dobro 
je da o tome razmislimo. Mi drukčije 
reagiramo na vijest koja nas neposredno 
pogađa, nego na novinsku vijest o željez¬ 
ničkoj nesreći u Indiji. Drukčije nije ni 
moguće. Sto smo bliže događaju tim jača 
je i smetenost. 

Kako nas današnje ljude pogađa vijest 
dvije tisuće godina stara, da su Rimljani 
u Jeruzalemu nekoga osudili na smrt, ne¬ 
koga među mnogima? I kako nas dotiče 
sporna vijest da on nije više mrtav, nego 
živ? Tada to nije bilo drukčije nego da¬ 
nas. U dalekom Rimu nitko se nije oba¬ 
zirao na to. Ali u Jeruzalemu, u Galileji, 
bilo je vrlo pogođenih ljudi, majka osu¬ 
đenika, njegovi prijatelji, njegovi pri¬ 
staše. 

Ali i među najbližima je bilo različitih 
reakcija. Njego 
apostoli ponaša¬ 
li su se zastraše¬ 
no i kukavički. 

Sasvim drukčije 
su bile žene iz 
njegova okruže¬ 
nja. One se nisu 
dale smesti. 

Rano ujutro išle 
su na njegov 
grob. Bile su 
prve koje su pri- 
mjetile da se ne¬ 
što dogodilo. 

Grob je bio ot- 
voren-prazan. 

Marija Mag¬ 
dalena, prva 
osobno doživje¬ 
la Uskrsloga, ali 
ga nije odmah 
prepoznala, raz¬ 
mišljala je da je 
vrtlar koji radi 
na groblju. Me¬ 
đutim, Isus je 


zove po imenu i to pozivanje po imenu 
otvara joj oči srca i u tom trenutku pre¬ 
poznaje Gospodina. Ona, puna radosti i 
oduševljenja, požurila je javiti radosnu 
vijest apostolima, koji je odmah nisu ra¬ 
zumjeli jer su još uvijek bili u sumnji. 

Uskoro su i apostoli i mnogi drugi 
učenici imali osobni susret sa Uskrsnu¬ 
lim. Uskrsna vjera Crkve nije ukorijenje¬ 
na na fantaziji ili u željama uzbuđenih 
osoba, nego u svjedočanstvu sasvim tri¬ 
jeznih mislećih muževa i žena, koji su 
prvo bili potreseni Isusovom patnjom i 
smrću a zatim su stvarno i umom i srcem 
spoznali Uskrsloga. 

Isusovo uskrsnuće: to je prodor bo¬ 
žanskoga i nadnaravnoga u ovaj svijet. 
Isusovo uskrsnuće: to znači, da nismo od 
Boga ostavljeni sami u tami ovoga života 
i u tami grijeha i smrti. Isusovo uskrsnu¬ 
će: to također za nas znači nadu u vječni 
život, koji nam je obećan od Boga i ne 


može biti uništen. Bog je ljubav, a ljubav 
je jača od svake mržnje i svake tame grije¬ 
ha i smrti! Bog je "Alfa" i "Omega": poče¬ 
tak i svršetak svih stvari. Krist sam je 
stvarno širom otvorio vrata neba, a mi 
smo pozvani ući kroz ta vrata. 

Danas je 'Vrhunska vijest": Uskrsna 
nedjelja! Ali kako se različito mi suvre¬ 
menici zanimamo za nju! Ona stvarno 
pogađa one koji su blizu Isusu. Svake go¬ 
dine iznova pokreće ona sjećanje, spo¬ 
men na njegovu patnju. Mnogi ga dubo¬ 
ko osjećaju u sebi. 

Mnogi doživljavaju uskrsno jutro kao 
vijest koja ih osobno dotiče. Koja im go¬ 
vori nešto. Kao što je Isus oslovio Mariju 
# Magdalenu po imenu. Zar nije Isus re¬ 
kao: "Ja sam s vama u sve dane do svrše¬ 
tka svijeta." To je današnja vijest. Jedna 
od rijetkih dobra. 

Fra Jozo Župić 
www.franjevci-split.hr 

HODOČAŠĆE BESKUĆNIKA 


r 


n 





Dragi naši kupci i čitatelji , 

prodavači »Uličnih svjetiljki« od 6. do 9. lipnja pu¬ 
tuju na hodočašće u Međugorju. Tome se hodoča¬ 
šću jako raduju i neće biti samo samo putnici već i 
volonteri. 

Pridružujemo se velikom hodočašću za osobe s 
invaliditetom i naši će prodavači biti pratnja i po¬ 
moć osobama s invaliditetom te smo vrlo ponosni 
na njihovu spremnost da ponovo pokažu dobru vo¬ 
lju i ljubav da i sami pomognu drugome. 

Za sve naše putnike, prodavače »Uličnih svjetilj¬ 
ki« kao i osobe s invaliditetom, put, smještaj i hrana 
bit će besplatni. U Međugorju će za osobe s invalidi¬ 
tetom i njihovu pratnju biti organiziran besplatni 
smještaj ali moramo organizirati prijevoz i podmiri¬ 
ti taj trošak. Za to nam je potrebna i vaša pomoć jer 
sami ne možemo. 


Svako putovanje donosi radost radi novih doživ¬ 
ljaja i radosti susreta novim ljudima i mjestima. Ovo 
će biti mala duhovna okrijepa i putovanje izvan gra¬ 
nica Lijepe Naše pa će prodavači »Uličnih svjetilj¬ 
ki« doživjeti jedno novo iskustvo, okrijepiti dušu i 
razveseliti se novim poznanstvimai susretima. 

Čovjek se najbolje osjeća kada ima priliku pomo¬ 
ći drugome pa će ovo putovanje biti spoj zajedništva 
i međusobne pomoći. 

Ukoliko ste u mogućnosti podržati ovo putova¬ 
nje i pomoći da se realizira, možete uplatiti donaciju 
na račun Franjevačkog svjetovnog reda MB Trsat s 
namjenom uplate: 

OFS-Franjevački svjetovni red 
Mjesno bratstvo -TRSAT 
Frankopanski trg 12. 

51000 Rijeka 

Br. IBAN HR 6224020061500038922 
(obavezno dodati svrhu: za hodočašće beskućnika) 

Ivan Baksa, najveseliji prodavač »Uličnih svjetiljki« 

Sanjam da ću plesati valcer 


Š ivanom Baksom, koji je naše lice s naslovnice u ovom 
broju, razgovarali smo nakon povratka iz smjene. 
Od prošlog broja, redovito ga djelatnici Prihvatilišta 
za beskućnike »Ruže svetog Franje« u Rijeci dovode na 
prodajno mjesto kako bi prodavao časopis »Ulične svje¬ 
tiljke«. 

Potrebno ga je dovesti jer taj veseo 72-godišnjak ne može 
sam javnim prijevozom doći budući daje u invalidskim kolici¬ 
ma. 

Ispričao nam je da se prije godinu dana srušio na cesti. Imao 
je moždani udar i gangrenu na nozi. Liječnik mu je rekao da 
mora amputirati nogu, a on mi je rekao: »Ako trebate, režite, 


ali probajte spasiti što više«. »Rana je bila kao kulen, buđola, 
svezana nekim debelim koncem«, smije se on i sam takvoj 
usporedbi. Ipak, nije dobro zarastala, počela se gnojiti i trebalo 
je amputirati još jedan dio. Priča nam kako se tad šalio s liječ¬ 
nikom: »Bit će to dobra juhica od kostiju«. Ivanov nevjeroja¬ 
tno vedar duh nikad se ne iscrpljuje ma kako bile potresni do¬ 
gađaji. »Ne podnosim žaljenje«, kaže, »što me tko ima žaliti. 
Ne volim ni priče, poput onih izreka da će biti bolje. To nije 
istina, već je istina - dok ide, ide.« Prije operacije živio je po¬ 
svuda, a posljednjih osam godina u bunkeru. Ipak, ne žali se ni 
na to i ne želi razgovarati o prošlosti. 

Razgovarala: Jasna Krapac 

LICE S NASLOVNICE 



Ivane, koji Vam je najljepši dio dana? 

Najviše volim jutro jer znam da cu ioš jedan 
dan živjeti, da ću otići prodavati »Ulične 
svjetiljke« i sam nešto zaraditi. Najviše me 
mučilo što sam bio potpuno ovisan o 
drugima jer nikad u životu nisam ništa 
moljakao, uvijek sam se sam snalazio i 
zarađivao. Nikad nisam moljakao ni cure, a 
kamoli novac. 

Čemu se najviše veselite? 

Da budem iskren, sanjam da će mi narasti 
noga i da ću barem još jednom plesati 
valcer »Na lijepom plavom Dunavu«. 

U čemu pronalazite snagu? 

Nema kod mene crnih trenutaka i žutih 
minuta. Sve to kratko prerežem. Preporo¬ 
dio sam se otkako prodajem časopis. 
Popričam s ljudima, zaboravim tugu, jade... 
Odmah sam drukčiji čovjek. 

Što Vas najviše brine? 

Briga mi je kako da nađem smještaj izvan 
Prihvatilišta. Nije mi riješena mirovina, a 
naknada za invalidnost je mala. Htio bih 
pronaći sobicu prilagođenu invalidima, da 
kuća ili zgrada imaju rampu kako bih sam 
mogao doći i otvoriti vrata. Pitanje je hoću 
li to uspjeti, rijetke su takve mogućnosti i 
mislim da će biti teško. 

Rekli ste da ste se preporodili otkako 
prodajete časopis, što biste posebno 
izdvojili? 

Ne bunim se, odlično je, ljudi me poznaju i 
čak me zovu u goste. Ipak, ne mogu ići, 
nezgodno je u kolicima. 

Kome ste posebno zahvalni? 

Zahvalan sam posebno Slađani iz Prihvatilišta 
»Ruže sv. Franje«. U svemu mije pomo¬ 
gla, s dokumentima, kod doktora... Nikad 
to neću zaboraviti. I ako bih živio još 150 
godina, neću zaboraviti, samo to ne mogu 
iskazati. 

Cijenim i volontere i svoje cimere. Menije 
u Prihvatilištu dobro, nemam velike 
prohtjeve. Zadovoljan sam. U lipnju idemo 
na hodočašće u Međugorje s drugim 
prodavačima i osobama s invaliditetom. 
Radujem se tome. Promijeniš okolinu, 
pitanje je kad bih uopće išao na put da nije 
ovakve prilike. 

Imate li kakvu poruku za čitatelje »Uličnih 
svjetiljki«? 

Borite se i poštujte druge. 














KOLUMNA 

Mali Luka, Vela Luka 


surova da tamo mogu živjeti samo ljudi 
koji su odmalena navikli na orkanske 
bure zimi, dok vjetar štipa za sve otkrive¬ 
ne dijelove tijela. A zima zna biti duga... 
Ljeto je naprotiv mirno, ali bez kiše pa 
svaka travka uvene. Nebo se ljeti jedno¬ 
stavno žuti, ni daška osvježenja, a sunce 
prži velebitski kamen, tako da tempera¬ 
tura ne pada ispod 40 Celzijevih stupnje¬ 
va. Voda je lijek. Iako svaka kuća ima 
»šternu« za kišnicu koja se skupi u jesen 
i proljeće, vode uglavnom nema. I ako 
koji putnik namjernik zatraži ćašu vode, 
domaćin će mu radije ponuditi čašu koz¬ 
jeg mlijeka. Voda se čuva za kuhanje i na¬ 
pajanje koza. Okolo je malo raslinja, a 
plodnog tla nema, osim nekoliko dolčića 
koji su u stvari krčevine što su ih davno 
iskrčili ljudi, tako da imaju gdje posaditi 
malo zelenjave. Sijena se nema gdje nako- 
siti jer nema mjesta gdje bi čovjek legao 
da ga kamen ne probode. Zato sijeno ku¬ 
puju u Lici. Davno prije dok sam bio dje¬ 
čak, u sezoni vršidbe žita, oni su dolazili s 
magarcima natovarenim smokvama i 
onda su smokve mijenjali za pšenicu, na¬ 
ravno, neočišćenu. »Miru za miru«, bila 
je pogodba. Za lonac smokava dobili bi 
lonac nečiste pšenice, pune plijeve, graši- 
ce. Mi djeca naročito smo im se radovali. 
Bio bih sretan kad bi netko zavikao: 
»Idu smokvari!« O kakvoj se divljini 
radi, dovoljno je spomenuti da je na toj 
lokaciji, uz Plitvička jezera, grobničko 
polje, Krbavsko polje snimljena njema¬ 
čka kultna serija »Winetou«. 

Iz tog kraja je mali Luka, prognan 
1991. godine, kao i sav katolički živalj, 
preselio s obitelji u Zadar, gdje je počeo 
trenirati nogomet. Talenta je imao, ali 
slijedile su godine mukotrpnog rada i 
treninga, da bi postao ono što danas jest. 
Osvojio je u jednoj godini sve, prven¬ 
stvo Španjolske s Realom kao najbolji i 
najkorisniji igrač. Proglašen je najboljim 
igračem svjetskog nogometnog prven¬ 
stva. Prema izboru UEFA-e i FIFA-e 
najboljim igračem u Europi i svijetu, a 
kao kruna svega, osvojio je »Zlatnu lop- 


P oštovani čitatelji, ne mogu se 
još oteti dojmu koji je na mene 
ostavila Hrvatska nogometna 
reprezentacija predvođena, mogu slo¬ 
bodno reći, jednim od najboljih nogo¬ 
metaša svih vremena, našim Lukom 
Modrićem. Pred oči mi dolaze kadro¬ 
vi onog dokumentarca, gdje mali pe¬ 
togodišnji Luka čuva koze po stranpu¬ 
ticama Velebita. 


Kako sam ja kao mladić radio u 
Obrovcu na montaži tvornice Glinice, 
koja je od Lukine rodne kuće udaljena 
tek nekoliko stotina metara, dobro mi je 
poznat taj kraj. Iznad Lukine kuće uzdiže 
se kameniti masiv Velebita, zvan Tulove 
grede. Goli kamen, gotovo vertikalno 
postavljen, na kojem nema ama baš nika¬ 
kvog raslinja. U Lukinom selu najviše 
drvo nije više od metra jer je klima tako 

tu«. Bio je nominiran za sportaša godi¬ 
ne, a za dlaku je nagradu odnio srpski te¬ 
nisač Novak Đoković. I zato je naš kape¬ 
tan dočekan s toliko ovacija, bez obzira 
što smo u finalu izgubili od Francuza. 
Mora se priznati daje cijela momčad s iz¬ 
bornikom Daličem zaslužila takav do¬ 
ček. Svi svjetski mediji javili su to kao vi¬ 
jest dana. Isto tako su prenijeli i poslje¬ 
dnji ispračaj Olivera Dragoj eviča. 
Nezaboravna če ostati slika katamarana 
kako plovi s tijelom velikog Olivera u 
pratnji stotina jahti, jedrilica, barki i 
ostalih plovila. Eto, smirio se Oliver u 
svojoj Veloj Luci, koja je dala nekoliko 
nezaboravnih vokala. Uz njega, tu je 
Meri Cetinič, Meri Šeparović, Jasna Zlo- 
kič. Neki mediji su rekli da je Hrvatska 
prvak u svijetu po svečanim dočecima i 
tužnim ispračaj ima. 

Ima još jedna zanimljivost koju sam 
prije kratkog vremena saznao. Hrvatska i 
Norveška su najsportskije nacije u svije¬ 
tu. S obzirom na norveški standard, mi 
smo zaista fenomen. Osvojili smo Daviš 
Cup protiv Francuza i tako smo im vrati¬ 
li za izgubljeno finale u nogometu. Kad 
se uzme u obzir da Norvežani dominira¬ 
ju u nordijskim disciplinama, kao što su 
skijaško trčanje, biatlon i skijaški skoko¬ 
vi, to znači da su Hrvati svestraniji i da su 
bez premca prema broju stanovnika. 


Da nam bar gospodarstvo ide tragom 
sporta. Mladi ljudi se iseljavaju, a neki 
veliki ljudi rano odlaze, umiru. Tako su 
nas nedavno napustili glumac Ivo Gre- 
gurevič, legendarni »netjak« iz »Malog 
mista«. Glumac koji se ostvario u bez¬ 
brojnim ulogama u serijama i filmovima. 
Uvijek je bio upečatljiv, bez obzira na to 
je li glumio pozitivca ili negativca. Po 
posljednjoj želji sahranjen je u Donjoj 
Mahali kod Orašja. Također nas je napu¬ 
stio akademik Jakša Fiamengo, pjesnik i 
pisac koji je čak pisao i za skladbe. On je 
dao tekstove za »Nadalinu«, »U prola¬ 
zu«, »S ponistre se vidi Šolta« i mnoge 
druge koje je uglazbio Zdenko Runjič. 
TO je bio trolist: Jakša Fiamengo kao 
pjesnik, Zdenko Runjič kao kompozitor 


i Oliver Dragojević kao izvođač. Sad su 
gore, stvaraju nebeske stihove za sve nas 
male ljude koji grcamo u svakodnevnim 
brigama, kojima se ne nazire kraj. Teško 
je povjerovati da se u zemlji tako male¬ 
noj, a tako punoj velikih ljudi, tako teško 
živi. Zašto se naši političari ne ugledaju 
na pobjednike, na one zemlje koje su 
preboljele dječje bolesti? Mi se stalno 
uspoređujemo s Bugarskom i Rumunj¬ 
skom koje su prije trideset godina bile 
daleko iza nas. Neshvatljivo i nepojmlji¬ 
vo. A* možemo, znam da možemo. Kad je 
mogao mali Luka s talentom i velikim 
odricanjem i radom, možemo i moramo 
i mi. 

Fabijan Knežević 

Prodavač, Rijeka 

Multisklerotičan život 



ško danas natjecati s ljudima u napuštanju pameti jer ima i pre¬ 
više onih koje je odavno napustila, pa ipak šeću po svijetu kao 
da se ništa nije dogodilo. 

Tako da je ova puzzla odletjela, i prije nego sam počela o 
njoj razmišljati. 

Smanjena sposobnost kretanja. E, tih puzzlica ima nešto 
više i nisam ih mogla baš sve odmah izbaciti, ali sam se poslu¬ 
žila jednim citatom iz omiljenog mi filma »Zameo ih vjetar«, 
a to je - neću sada o tome razmišljati, o tome ću razmišljati su¬ 
tra. 

Uh, nisam ni slutila koliko će mi zadovoljstvo pričinjavati 
ovo izbacivanje puzzli. 

Skoro kao kada uđeš u ormar, i izbaciš nekoliko vreća robe, 
koje su ti smetale, a čuvala si ih, jer ćeš jednom smršavjeti, jer ti 
žuta zapravo dobro stoji, jer je dobar komad robe, ali nemaš s 
čime upasirati... I onda vidiš da imaš lijepih stvari, koje ne no¬ 
siš, jer su ti one tri vreće zaklanjale pogled. 

No, nismo gotovi. Stalno gledam tu jednu puzzlu koja mi 
uporno ide na živce, a to je puzzla - zašto baš ja moram imati 
tu dijagnozu? 

I tada se sjetim Šimuna kojeg su prisilili da pomogne Isusu 
nositi križ. Sigurno se i on pitao - zašto baš ja moram to raditi. 
No, prihvatio je svoju situaciju i hrabro krenuo. Nije još tada 
bio svjestan kakvu je milost zapravo dobio. 

Zato je vrijeme da odbacim i tu zadnju puzzlu, kako bi mi 
slika bila lijepa i sunčana sa samo pokojim oblačićem i nekoli¬ 
ko kišnih pljuskova. 

Mirjana Krpelnik 


L agala bih kada bih rekla da se ne pitani kako urediti 
kaos u mojoj glavi. U početku sam se često pitala, a 
sada možda malo manje. 

Naime, medicinska sestra sam po zanimanju i moram priz¬ 
nati da mije ostala u sjećanju praksa na odjelu neurologije. Bila 
je tamo mlađa žena s dijagnozom multiple, u vrlo lošem stanju. 

Kada sam tek saznala za dijagnozu, često mi je baš njena sli¬ 
ka dolazila u sjećanje. 

Normalno je, u ljudskoj nesavršenoj prirodi, postavljati si 
pitanje hoćeš li i ti tako jednog dana. 

I još normalnije da to ni u najcrnjim noćnim morama ne že¬ 
liš. 

Doduše, ne želiš ti ni štošta drugo, pa se opet događa i onda 
shvatiš da je stvarno vrijeme, da si počneš slagati taj famozni 
puzzle u glavi, o kojem ljudi, posebno oni koji se smatraju po¬ 
dobni da ti o tome pričaju, često govore. 


Slagati puzzle! 

Pa to je barem nešto što sam uvijek voljela, štoviše, obožava¬ 
la raditi! Ne samo da sam voljela, nego još uvijek volim. Volim 
onaj osjećaj kada imaš preko 1000 puzzlica rasutih po stolu, i u 
tom moru raznih boja i oblika pronađeš onu pravu. 

Da sreća bude potpuna, moja najveća podrška, moj stup i 
potporanj i moja ljubav, moj suprug, također je ogromni puz¬ 
zle fan. 

Jel’ možete vjerovati? Ja nisam mogla. 

I onda još moja životna snaga i motivacija, moja djeca, tako¬ 
đer ih vole slagati. 

Sada bi ipak trebalo biti lakše i sla¬ 
gati vlastiti puzzle u glavi. Ili možda 
ne? 

Hm. Moram probati, pa ću vidjeti. 

Tako sam počela sa slaganjem i je¬ 
dna od prvih stvari koje sam počela ra¬ 
diti je ta da sam izbacila puzzle koje su 
na neki način krnje, precrne, samosa- 
žaljevajuće ili jednostavno blesave. 

Normalno da sam, znači, prvo izba¬ 
cila slike one žene, jer postoji vrlo ra¬ 
cionalno objašnjenje daje danas medi¬ 
cina ipak uznapredovala, a ja sam ipak 
na vrijeme saznala za dijagnozu, pa 
nema nikakve, ali nikakve šanse da me 
to zadesi. Tako. Jedna puzzla je zauvi¬ 
jek odbačena. 

Napuštanje pameti puzzla. Tu sam 
brzo odbacila. Najviše zbog moje živo¬ 
tne snage i životnog potpornja, znam 
da je to nemoguće. Zatim, jako se te¬ 









10 ULIČNE SVJETILJKE 


ŽIVOT POD VEDRIM NEBOM 


Ostanite djeca! 

Malo mi je teško pisati o tome što bih ja poručio djeci, jer 
ja baš i nisam uspio u životu pa bi moj najbolji savjet bio da 
ne budu kao ja. Ipak, imam nekih savjeta. U prvom redu 
neka se igraju, ali ne na kompjuteru, neka se nalaze s prijate¬ 
ljima na igralištu, a ne u grupi na Facebooku. Ne treba od¬ 
baciti napredak tehnologije, ali ne i postati njezin rob. Mi¬ 
slim da su djeca moje generacije bila puno sretnija, iako ni¬ 
smo imali mobitele i ostala tehnološka čuda, a bili smo i 
zdraviji jer smo trčali, skakali i radili svakakve nepodopšti¬ 
ne. Kad sam rekao da ne treba odbaciti tehnologiju, mislio 
sam prija svega na dostupnost informacija u medijima. 
Poručio bih djeci da slušaju što se govori na TV-u, da 
slušaju svečenike u crkvi, da slušaju profesore u školi, svoje 
roditelje i ostale starije. A kada sve saslušaju, neka ništa ne 
prihvate bezuvjetno i nek razmišljaju svojom glavom i ne 
budu dio »stada« (to bi i velikom broju odraslih bio dobar 
savjet). 

Nemojte dozvoliti da vas svrstavaju u neke okvire. Znam 


daje lakše prepustiti se bujici, nego »plivati« protiv struje, 
ali kad naučite »plivati«, moči ćete ići gdje želite. 

Nadam se da će današnja djeca odbaciti naše političke 
podjele i o povijesti razgovarati na satu povijesti. Također se 
nadam da neće mrziti nekoga zato što drugačije govori, dru¬ 
gačije se oblači, drugačije je boje kože... drugačije misli. 

Poručio bih djeci da nikada ne odrastu. S godinama će 
doći ozbiljnost i odgovornost, ali treba ostati u duši dijete. 
Jedna mi je prijateljica rekla da sam veliko dijete, ali ja sam 
to shvatio kao kompliment, a ne kao manu. 

Prodajući »Ulične svjetiljke« upoznao sam razne ljude i 
trebalo mi je vremena da shvatim da mi ne žele svi dobro. 
Često znam reći: »Otkako sam upoznao ljude, još više vo¬ 
lim životinje«. 

Možda sam malo razvukao ovu temu i nadam se da će ne¬ 
tko razmisliti o ovim savjetima i neke od njih primijeniti na 
svojoj djeci. 

Sve vas lijepo pozdravlja vaš poslovično omiljeni proda¬ 
vač Aleksandar 



r — — — — — — — — — — — — — — — — — — — - 
I 

Pismo djeci 

Toga dana padala je kiša. Stigla su 
I djeca volonteri. Nisu se plašili ni gr¬ 
mljavine niti lošeg vremena. U kući i u 
školi odgojeni su tako da pomažu lju¬ 
dima u nevolji. Njihova su srca male- 
I na, ali ipak toliko velika da u njih sta¬ 


ne i sreća i nesreća, i bol i tuga. Oni 
suosjećaju s nama, oni nam daju snagu 
da krenemo dalje, da skupimo snagu i 
hrabrost za novo sutra, za novi život. 

Gledam ih i osjećam se tako hrabro 
i snažno gledajući te male glavice kako 
reagiraju. Prodaju oni »Ulične svje¬ 


tiljke« pa su sretni. I isto tako nesre¬ 
tni kad ne prodaju niti jedan. Ali eto, 
to je tako, život je nepredvidiv, nekad 
je bolje, nekad gore i oni to prihvaća¬ 
ju. Hvala tim malim, ali ipak za mene 
velikim ljudima. 

Prodavačica Fadila 

Hvala našim malim 
volonterima 

Prije nekoliko dana djeca iz 
Omišlja su s nama, prodavačima 
»Uličnih svjetiljki« na Korzu 
prodavali časopis za humanitarne 
svrhe, stoga, djeco, hvala vam. 
Hvala i vašim roditeljima i učite¬ 
ljima što su vas tako lijepo odgo¬ 
jili. Hvala vama što u srcu imate 
empatiju i dobrotu. 

Želim vam da blistate u svom 
životu kao zvjezdice. Da volite i 
poštujete i pomažete uvijek. Da 
dajete kad možete, ne samo ma¬ 
terijalno, jer ponekad više vrijedi 
osmijeh i topla riječ. 

Pokažite svijetu što je ljubav, 
radujte se tuđoj sreči jer to je put 
k vlastitoj. Stoga, hvala vam od 
sveg srca, hvala vam! 

Slađana Jovanović 


Sanjajte veliko 

Kad sam bio mali, uvijek sam zamišljao kako je to biti 
odrastao. Maštao sam o stvarima koje rade odrasli, o raznim 
događajima i stilovima života kakve sam vidio na televiziji. 
Maštao sam o slavi i uspjehu, bogatstvu. Sjećam se još uvijek 
dana kad sam dobio prve dlake na bradi i kako sam bio sre¬ 
tan zbog toga. Nakon desetog brijanja, već mi je bilo dosta 
brade. U to sam vrijeme već počeo shvaćati kako život odra¬ 
slih nije baš tako lagan. 

Zato bih poručio djeci da se ne trude prebrzo odrastati! 

Uživajte u svom djetinjstvu jer ćete se jednog dana naći u 
svijetu odraslih bez naučenih vještina koje možete naučiti 


samo kao dijete. Budite poslušni svojim roditeljima i slušaj¬ 
te ih, jer bolje je za vas ako slušate. Tek tada ćete naučiti kako 
vladati, prvo sobom, svojim mislima i osjećajima, a onda i 
drugima. Život vam je teška škola u kojoj prvo dolaze ispiti, 
a tek onda naučite ponešto. Učite, školujte se, ne ustručavaj¬ 
te se u svojim snovima, sanjajte veliko i naučite kontrolirati 
svoje snove. Pomažite jedni drugima, jer u životu možete 
dobiti sve što želite, samo ako dovoljnom broju ljudi pomo¬ 
gnete da dobiju što žele. 

Sanjajte uzvišeno jer je vaš život uzvišen i pokušajte osta¬ 
viti trag u pijesku vremena. 

Nenad Buzić 



Budite dobri i poslušni 

Dječici bih preporučila da budu 
dobra i poslušna. Da završe školu i 
budu pametna i snalažljiva u životu. 
Jednog dana bit će i oni roditelji. Da 
i oni nauče svoju djecu kako se treba 
ponašati u životu. Da ne budu isti 
kao i oni. Da uvijek slušaju starije od 
sebe da bi jednog dana i njihova dje¬ 
ca bila takva. 

Nives Marjanica 

Budite dobri prema 
roditeljima 

Djeci bih preporučio da budu dobri 
prema roditeljima, prema profesorima, 
prema starijim osobama i drugima. 

Da budu dobri u školi i da dobro uče, 
to im je budučnost. 

Budite dobri prema prijateljima i pri¬ 
jateljicama, nemojte se svađati i pričajte o 
dobrim temama i drugim stvarima. 

Djecu treba voljeti, pričati im o do¬ 
brim stvarima, voditi ih na izlete, na kola¬ 
če i ostale aktivnosti. Nemojte biti tužni, 
budite sretni i veseli, igrajte se, veselite 
se... 

Jednoga dana kad odrastete, završite 
školu i zaposlite se, pričat čete svojoj djeci 
kako ste bili dobri prema svojim rodite¬ 
ljima. Ivo Marjanica 



Moji savjeti 

U današnjem modernom i brzom 
životu, poručila bih djeci: 

Da uvijek i o svemu razgovaraju sa 
svojim roditeljima. 

Da se ne obeshrabre zbog poteškoča 
i pogrešaka - na greškama se može 
puno naučiti. 

Da poštuju sva živa biča. 

Da govore drugima »molim« i 
»hvala«. 

Da su svi problemi rješivi. 

Da slijede svoje snove! 

S poštovanjem 

Nevenka Šobot 


Ako možeš, pomogni 

Djeca su ogledalo roditelja. Kako vide, tako če se i ponašati. Zato smo mi ro¬ 
ditelji tu da pokažemo djeci kako biti sretan i kako usrećiti nekog pored sebe. 
Teško je djeci objasniti da nemaš, da si siromašan, ali zato nije teško biti pored 
njih i svaki dan im ponavljati: volim te. Moja djeca su mi sve na svijetu, zbog 
njih živim i zbog njih se trudim biti bolja osoba. Sve što želim svojoj djeci poru¬ 
čiti, to želim i vašoj. Svakom djetetu želim poručiti da ne gleda sve crno, da ne 
dopusti da bude tužan zbog neke sitnice, da se školuje, da nađe neki posao koji 
će ga usrećiti. Da zarađuje onoliko koliko mu je potrebno. Da se volite, da uži¬ 
vate u životu. Nađite si neki cilj i krenite ga ostvarivati. Poštujte jedni druge i 
ako možete, usrećite svaki dan nekoga s nekom sitnicom, jer to će vam ispuniti 
srce toplinom i srećom. Kad vidite osmijeh na toj osobi, nema ljepšeg osjećaja. 
To je moja poruka: »Ako možeš pomogni, a ako ne možeš, nemoj mi odmoći«. 

M. L. 


Djeca su Božji dar 

A što reci: čim vidiš dijete, odmah ti je dan veseo i radostan. 
Pogotovo kad žele da učine nešto dobro da nekom pomognu, a 
to se dogodilo nama kad su došli pomoći volontirati za novine. 

Prodaja novina s nama i s dječjim osmijehom na licu bila je 
pun pogodak. Ljudi su vidjeli da nam djeca žele pomagati i da 
čine jedno jako humano djelo. Za to im velika hvala. Ne mogu 
riječima opisati koliko mi je to drago i puno značilo. Kad su oni 
s tobom, dobivaš neku posebnu motivaciju jer vidiš da nisi sam. 
Hvala djeci koja su s nama volontirali, a posebno Luni i Iri, koje 
su bile sa mnom. 

Djeca su Božji dar i njihov te osmijeh čini sretnim. 

Vaš prodavač Petar 

Budite hrabri i ostvarite snove 

Lijepo je kad je čovjek bogat - bogat duhom. Ali nema većeg bogatstva od 
djece. Gledati ih kako rastu, kako se smiju i vesele malenim sitnicama, a to će 
odrediti i njihov daljnji život. Počevši od malih nogu, pod budnim okom svo¬ 
jih roditelja, kad počnu graditi neki svoj, novi svijet. U tom svijetu ima i radosti 
i tuge, padova, ponovnog uzdizanja i rađanja, poput ptice feniks. 

Sve je to ipak pod budnim okom roditelja, stoga, draga djeco, slušajte i po¬ 
slušajte svoje roditelje i starije osobe jer vam oni pružaju nesebičnu ljubav i uti¬ 
ru vam put u vašu budućnost. Možda vam budućnost neće biti posuta ružama, 
ali vjerujte neće biti ni od samog trnja. 

Stoga, draga djeco, budite hrabri i ostvarite svoje snove! To vam želim svim 
srcem! Marija 


Problem su starija, 
odrasla djeca 

Dragi čitatelji »Uličnih svjetilj¬ 
ki«, ovoga puta imamo temu »Sto 
poručiti djeci?«. Djeco, molim vas da 
slušate svoje roditelje i da završite 
školu prema svojim mogućnostima. 
Međutim, niste vi problem. Problem 
su starija djeca koja ne idu više nikad 
ni u kakvu školu. Po mom mišljenju 
mala djeca nisu problem, nego starija 
djeca jer smo svi djeca ako imamo jed¬ 
nog ili oba roditelja živa. 

Toliko od vašeg Zdravka 


Ja bih poručila djeci da se slažu s 
prijateljima, da poštuju svoje prijate¬ 
lje i da se smiju. Neka nikad ne upa¬ 
dnu u nevolje, neka se školuju i cijene 
što mogu ići u školu i vrtiće. 

Ifeta Romić 

Pazite se! 

Djeco, držite se kućnog reda i svojih 
roditelja. I ja sam nekad bio dijete. Prvo 
i osnovno je škola koja će vam dobro 
doći kad odrastete. Morate učiti od sta¬ 
rijih, ali samo dobre stvari jer ima i loših. 
Kada ste u tinejdžerskim godinama 
puno toga dođe na kušnju, npr. Cigare¬ 
te, alkohol, droga, što nikako nije dobro, 
iako svega toga ima u svakom gradu, pa i 
u Rijeci. Pazite se! Đuro 



Najveće 

bogatstvo 

Djeca su naše najveće 
bogatstvo, naša budućnost. 
Evo, prilikom akcijske pro¬ 
daje bilo je lijepo vidjeti tu 
djecu koja su s velikim ža¬ 
rom i htijenjem prodavala s 
nama časopis. Djeca su 
iskrena i ne možeš ih pre¬ 
variti. Djeca su neiskvarena 
, čista i zrače životom koji 
je pred njima. 

Vaš prodavač 
Zlatko 

ŽIVOT POD VEDRIM NEBOM 



Što je djeci normalno, odraslima nije 

Sto bih poručio djeci? Ništa! Ali ne zato što ne volim djecu. Naprotiv, njih 
puno volim. S njima bih se rado igrao pa bih im u igri i rekao. Ja sam generacija 
koja djeci sve dopušta pa nam njihovi roditelji zamjeraju da ih kvarimo. Mislim 
na djecu moje generacije. Molim urednicu da krivo ne razumije, ali u našem ča¬ 
sopisu nemamo što poručivati djeci. Današnja djeca ni slučajno neće uzeti naš 
časopis da ga čitaju. Imaju oni svoje igre, igrice, slikovnice, a malo veća i mobi¬ 
tel. U školi učitelji i u srednjim školama učenike smatraju djecom. Možda to 
neko dijete koje je vec veliko ne bih nazvao djecom. Onoj djeci koja i jesu djeca 
njima bih rekao da se igraju dok su djeca jer čim krenu u školu počinju obaveze. 
Treba napisati zadaću, treba ustati na vrijeme, napraviti svoje obaveze jednako 
kao i mi odrasli. Ovoj većoj djeci bih poručio da iako smo stari malo čudni, ni 
mi nismo u naše vrijeme razumjeli naše roditelje, bake i djedove. Dobro bi bilo 
ipak poslušati jer vas nikad neće uputiti u nešto loše jer vas vole. I roditelji i 
bake i djedovi i zato bez razmišljanja prihvatite njihov savjet. Sad vam se čini 
da smo mi stari malo čudni. I mi smo u vašim godinama mislili isto što i vi. Ako 
netko od vas djece koji će pročitati ovaj članak dođe do starosti, sjetit ćete se 
barbe koji je pisao kad ste bili djeca da se djeca i odrasli ne razumiju. 

Što je djeci normalno, odraslima nije. To je tako oduvijek. Nije to samo va- 
soj generaciji, sve su generacije to prošle. Činjenica je daje svaka nova genera¬ 
cija naprednija, ali ipak dok ste još djeca, poslušajte nas starije jer kad odrastete 
i vi ćete razmišljati drugačije od vaše djece. Frane 


Budite ponos roditeljima 

Draga djeco, slušajte roditelje, bake i djedove, jer svi oni žele sve najbolje za 
vas. Pomozite roditeljima lijepom gestom, npr. pomozite majci oprati suđe, usi¬ 
sati kucuili pospremiti svoju sobu. Učite dobro u školi I borite se za dobre ocjene 
da budete dika i ponos roditeljima. Željko Benić 


Hvala na svakoj lijepoj riječi 

Dan promocije i izlaska novog broja časopisa »Ulične svjetiljke« za nas pro¬ 
davače je poseban dan. Toga dana su uz nas volonteri, a oni su svi redom predivni 
ljudi s najtoplijim osmjesima. Posebne su promocije kada su volonteri učenici iz 
osnovnih škola. U tim trenucima moj život ne izgleda više sumoran i težak... 

Hvala vam, dragi volonteri, na vremenu koje provodite s nama prodavačima. 
Hvala i na svakom osmijehu i hvala na svakoj lijepoj riječi. Ema Debak 


Želim vam sretno 
djetinjstvo i mladost 

Draga djeco, budite dobri u ško¬ 
li jer će vam to jednog dana omo¬ 
gućiti da možete birati profesiju 
koju želite. Ne zaboravite da ćete 
kada odrastete pola života provesti 
na poslu i važno je da budete zado¬ 
voljni i kreativni. Isto tako za vaš 
duhovni život možda bi bilo dobro 
da pohađate vjeronauk. Tamo ćete 
naučiti osnove religija i duhovno¬ 
sti. Ne kaže Isus uzalud: »Nećete 
ući u kraljevstvo nebesko, ako ne 
budete kao djeca«. To znači da tre¬ 
bate svoj duh i čisto srce održati do 
poznije dobi. 

Važno je isto tako da poštujete 
svoje roditelje jer su vas oni donije¬ 
li na ovaj svijet i prošli su već dosta 
toga u životu. Znači, iskusni su i 
imaju znanja koje ćete vi steći tek 
kad odrastete. Volite svoju braću i 
sestre. Ne varajte prijatelje iz škole 
ili susjedstva. Prijatelj znači mnogo 
u životu. Družite se bez alkohola, 
droge i pušenja. Nemojte se družiti 
s djecom koja to konzumiraju. To 
je pogibelj današnjeg vremena, a vi 
naravno želite dugo i uspješno ži¬ 
vjeti. 

Želim vam sretno djetinjstvo i 
mladost jer je to možda najljepši i 
najbezbrižniji dio čovjekova živo¬ 
ta. Puno vas volim 

Mari-An Cvitković 

Budite dobri i pošteni! 

Dragi moji čitatelji »Uličnih svjetilj¬ 
ki«. Od svoje osamnaeste godine bri¬ 
nem se sama o sebi u životu, svašta sam 
prošla do sada u životu, dobro i zlo, ali 
opet se nadam da će biti bolje jednog 
dana. Svakom djetetu bi rekla da bude 
dobar ipošten čovjek i da svakom pomo¬ 
gne u životu koliko može. Život je težak 
i treba se boriti u životu. Svima se zahva¬ 
ljujem što kupujete časopis i pomažete 
nam. 

Neka Vas čuva dragi Bog! 

Barić Dubravka 

Jako nas veseli dan kada nam u pro¬ 
mociji časopisa pomažu djeca volonteri. 
Djeca su posebna: simpatični su, druže¬ 
ljubivi, raspoloženi, neopterećeni i imaju 
pristup kao da se poznajemo dugo vre¬ 
mena. 

Uz njih se trenutno oraspoložimo, 
napričamo i nasmijemo, a njihova volja 
da nam pomognu je prevelika. Dolaze 
nam gotovo iz svih riječkih škola, a neki 
dan su bili i s Krka. Drago nam je da se s 
djecom tako lijepo radi u školama. Poti¬ 
če ih se na pomaganje i volontiranje. A 
toga nikad previše. 

Ne znamo što će vrijeme donijeti, slu¬ 
šamo na TV-u strašne stvari koje se do¬ 
gađaju. Teške su situacije za odrasle, a ka¬ 
moli za djecu. Kad ih pogledam kraj 
sebe, onako drage nasmijane, poželim 
viknuti u onaj isti TV: »Čuvajte ovu 
mladost jer nema većeg bogatstva od 
sretnog djeteta. Ne uništavajte im to!« 

Zvonko i Elizabeta Kutin 


Lijepo je kad ti se dijete 
nasmiješi 

Djeci bih poručila da se ne srame 
nas koji prodajemo časopise. Neka 
nam slobodno priđu i pitaju što god 
hoće, a mi ćemo im odgovoriti. 

Prolazio je tako jedan dječak sa 
mamom. Pokazao je na mene. Rekao 
je: »Mama daj mi 10 kuna«. Mama 
mu je dala i on je došao do mene i re¬ 
kao:« Izvolite«. Ja sam rekla hvala i 
da ću mu dati časopis, a on je odgovo¬ 
rio da ima. Zahvalila sam i rekla kako 
je to lijepo. Moram reći prolazila je 
grupa dečki srednja škola. Pozdravili 
su s: »Hvaljen Isus i Marija«, a ja sa¬ 
mim odgovorila: »Uvijeke«. To je li¬ 
jepo. Ako koje dijete prođe s rodite¬ 
ljima, pogleda te i nasmiješi se. Dje¬ 
co, ne sramite se nas, i mi smo bili 
mali, a sada smo odrasli. Lijepo je vi¬ 
djeti da ti se dijete nasmiješi. Imam 
unuke i volim ih i svu djecu gdje bili. 

Prodavačica Nevenka Pauker 



Djeco, slušajte svoje roditelje. Pomažite im u kućanskim poslovima. Idite u 
školu i budite marljivi đaci da imate što bolje ocjene da možete na iakultet. Onda 
nakon stečenog znanja da nađete što bolji posao da ne bi ovisili o drugima i zavr¬ 
šili kao sirotinja od koje svi okreću glavu. Ako vam se ukaze prilika da možete ići 
raditi van, nemojte razmišljati ni trena. Djeco, među vama ima onih koji već sad 
imaju humanitarnu crtu pa kad ste s roditeljima i vidite nas prodavače kažete ro¬ 
diteljima da kupe časopis. Hvala vam, djeco, što se odazivate na naše prodajne ak¬ 
cije i podržavate naš projekt i nas prodavače. 

Robert 


Poruka nerođenom ditetu 

Pozdrav dragi kupci. Vi ste moje svijetlo dana. Hvala što kupujete časopise. Li- 
jepa vaša riječ puno znači. 

Poruka nerođenom djetetu u trenutku svijesti budnosti uz topli kamin majka 
zbori tiho i polako svom nerođenom djetetu« Čeka te majka tvoja,u utrobi te 
nosi devet mjeseci i veseli tvom dolasku na svijet uz Božju pomoć! Tvoje drage 
rukice male i veliki osmijeh! Majka se veseli da odrasteš uz Božju pomoć budeš 
svoj čovjek i cijeniš svoju majku i oca i svoje najmilije.« Najveća je sreća kad imaš 
svoje dijete imaš kraj sebe. Ja sam svojeg sina jednog sahranila, boli previše, ali ka¬ 
žem Božja volja. Gleda me i moja unuka koja je preminula. 

Hvala dragi kupci, Vama i Vašim najmilijima. Sretan Uskrs i Uskršnji blagdani 
Vama i Vašim najmilijima, što poželjeli Bog Vam dao. 

Ljilja Plačković 


Prije nego što napišem nešto o zadanoj temi za novi broj, sve Vas skupa lijepo 
pozdravljam. Uskoro nam stižu uskršnji blagdani, po Vam ovim putem želim da 
Vam uskršnji blagdani prođu u dobrom raspoloženju. Želim Vam puno zdravlja, 
ljubavi i sreće. 

Draga moja djeco, želim Vam da djetinjstvo provedete u radosti i veselju. Slu¬ 
šajte svoje roditelje za koje se nadam da će vas dobro odgojiti. Družite se među¬ 
sobno, nemojte se svađati, I molim vas da ne budete nasilni jedni prema drugima. 
Znate kako se kaže: »Na mladima svijet ostaje.« Pokušajte kad odrastete svoj 
svijet učiniti puno boljim nego što je sada. Sve vam to želi prodavač časopisa 
»ulične svjetiljke« Tomica iz Zagreba! 

PRIČA 


NA MLADIMA SVIJET OSTAJE !!! 


Većina od nas puno puta je rekla da 
na mladima svijet ostaje, i to je jedna 
velika istina. 

Na kraju krajeva tko će nas zamije¬ 
niti nego ovi mladi, a koji su još danas 
djeca ili tinejdžeri. Da bi dostigli neke 
kvalitetne vrijednosti (ne samo u poslu 
nego općenito u životu), bitno je da od 
mladih dana usvajaju od obitelji, škole 
i okruženja u kojem žive, one pozitivne 
stvari koje će im danas sutra koristiti u 
svakodnevnom životu. Neki će od njih 
ići bržim putem i dostići vrijednosti 
koje su drugima iz raznih razloga ne¬ 


dostupne, ali ovi neka se ne brinu da su 
zbog toga manje vrijedni. To znaći da u 
svakoj sferi života, bez obzira u kojoj 
poziciji se nalaze trebaju dati kvalitetu 
i punog sebe jer se onda veže lančana 
reakcija. To je jedna piramida koja ako 
je stabilna u temeljima ostaje vječno. 
Normalno je da neće svi biti u potpu¬ 
nosti zadovoljni sa sobom i svojim po¬ 
stignućem, ali treba im biti jasno da je 
kod nekih drugih možda i teža situaci¬ 
ja, iako bi i oni htjeli više. 

Meni je jako bilo bitno u mladosti 
slušati starije i iskusnije ljude koji iako 


nisu imali puno škole, život ih je nau¬ 
čio mudrosti i načine kako da prebro¬ 
de poteškoće u životu. 

Znam da se danas puno stvari može 
pročitati na internetu, ali živa riječ je 
nešto posebno, pa ako se usredotočiš 
na to što ti netko govori dosta toga ti 
ostaje u sjećanju. 

Također poručujem mladima da se 
ne zatvaraju u sobe i oko kompjutera, 
već da se druže među vršnjacima, da se 
bave sportom i da slušaju starije. 

Vaš prodavač 

Drago Rendulić 


Valcer pod uličnim svjetiljkama 


U vrijeme kada sam bio beskućnik, 
jedne noći, ležeći na klupi iz svoje mla¬ 
dosti prisjetio sam se jedne starice koja 
mi je jednom prilikom rekla: »Jednog 
dana kad te život skroz porazi, tada se 
obavezno obrati Crkvi jer će ti jedino 
ona najviše pomoći«. Tako je i bilo. 

Drugog dana kada sam bio upućen 
prema Crkvi naišao sam na njihova ši¬ 
rom otvorena vrata, gdje su me odmah 
uveli i smjestili u njihovo prihvatilište. 
Poslije toga je s vremenom sve otišlo u 
povijest i na kraju zabilježilo ovo moje 
pismo zahvale preko jedne molitve koju 
tada niti ja niti bilo tko drugi od beskuć¬ 
nika nije bio u stanju izgovoriti naglas. 

»Dragi naš voljeni Oče! Evo, ponovo 
smo ti se ponizno okupili tu pred tobom 
kako bi ti uz mnoge molbe izrazili svu 
našu ljubav i zahvalili na svemu što si 
učinio za nas. Mnogo smo ti zahvalni što 
si nam osnovao ovo svoje toplo sklonište 
koje nam je tvojim pravim djelima jako 
puno pomoglo da ponovno zakoračimo 


u naš novi život. Zahvaljujemo ti na 
svim ovim tvojim dragim i odanim ljudi¬ 
ma, punim topline i ljubavi, koji su se tu 
dobrovoljno odazvali., kako bi za tebe 
podnijeli dio svog tereta, samo kako bi 
svima nama bilo puno bolje. 

Jako smo ti zahvalni na toj tvojoj du¬ 
gačkoj i ispruženoj ruci, koja nas je tu 
odmah prigrlila i uzdigla u vrijeme kada 
nam je bilo najteže i vremenom nas oslo¬ 
bodila od svih zala i mnogih patnji. Sto¬ 
ga te molimo da nam udijeliš još više 
snage i mnogo svojih blagoslova, a mi 
ćemo svi zajedno, iz ljubavi prema tebi i 
dalje vjerno slijediti tvoj put koji si za 
nas pripravio i posebno ga osvijetlio. 
Sada te također molim da nam oprostiš 
sve naše grijehe, a mi ćemo se potruditi 
da ih što manje činimo, držeći se još čvr¬ 
šće za tvoju ruku koja nam u tome pruža 
pravu zaštitu pred mnogim izazovima i 
kušnjama. Eto, dragi naš voljeni Oče, mi 
ćemo ti se i dalje tu vjerno okupljati i uz¬ 
dignutih glava iščekivati tvoj najavljeni 
dolazak, kako bi se i ostali uvjerili da 
nismo sami i bespomoćni. 

A kada stigne i taj dan, bit će to 
vrijeme kada će mnogi nevidljivi iza¬ 
ći iz svog mraka i po posljednji put 
brisati suze sa svojih bolnih, gladnih 
i žednih očiju. Ali, bit će to i vrijeme 
kada mnogi od straha, kada se cijela 


Zemlja zatrese, skidati maske sa svojih 
lica i duboko u zemlju zakopavati sva 
svoja zla i prokleta oružja. Bit će to i vri¬ 
jeme kada će mnogima poteći suze rado¬ 
snice kada te ugledaju onako veličan¬ 
stvenog pred sobom kako im sjajiš i bli¬ 
staš nekim svojim posebnim sjajem i 
blaženo se osmjehuješ. 

A tada te molimo da obavezno sa so¬ 
bom povedeš i sve naše drage anđele ču¬ 
vare kako bi nam zasvirali jednu od tvo¬ 
jih najmilijih melodija, a mi ćemo se 
tada svi zajedno primiti za ruke i pod 
uličnim svjetiljkama zaplesati jedan no¬ 
viji valcer - valcer mira, ljubavi i pomire¬ 
nja. 

No, kako bilo da bilo, dragi naš volje¬ 
ni Oče, mi ćemo ti i dalje sretno i rado¬ 
sno zajedno sa svakim novim pristiglim 
brati tvoje zrele plodove iz vrta do koje¬ 
ga si nas ti doveo i o svemu se još više bri¬ 
nuti, kako bismo što bolje napredovali i 
samo te i dalje neizmjerno voljeti i volje¬ 
ti, jer ti si nešto najdivnije što nam se do¬ 
godilo. A to blago koje si nam udijelio 
samo će nam još više uzdizati naše pogle¬ 
de prema nebu i radovati se novim susre¬ 
tima. 

Sada ti još jednom zahvaljujem u ime 
svih beskućnika. Amen.« 

Dinko Zaharija 

Poruke djece našim prodavačima 


D ragi prodavači i prodavačice »Uličnih svjetiljki«, 
želim Vam da uvijek budete radosni i da u svakom 
danu nađete nešto lijepo. Život je ponekad kom¬ 
pliciran, a mi ljudi ga još dodatno zakompliciramo. Zapra¬ 
vo odrasli kompliciraju više od nas djece. Bilo bi zanimlji¬ 
vo kada bi dali nama djeci da barem jedan dan budemo na 


vlasti. Sigurna sam da bi neke stvari uredili. Vama želim da 
se osječate jače od svih vaših problema i znajte da niste 
sami! Svi koji čitaju »Ulične svjetiljke«, vaša su podrška i 
stalo im je do vas! Samo hrabro nastavite dalje i ja se vese¬ 
lim susretu s vama! 

Ana Burić, 12 godina 

VIJESTI 


Njemački predsjednik u Splitu posjetio udrugu koja brine o beskućnicima 


N jemački predsjednik Frank-Walter 
Steinmeier u petak je u Splitu po¬ 
sjetio nevladinu udrugu MoSt koja se 
brine o beskućnicima, razgovarao sa 
splitskim gradonačelnikom i županom i 
prošetao starogradskom jezgrom. 

Predsjednica MoSt-a Đordana Bar- 
barić kazala je da je s njemačkim pred¬ 
sjednikom razgovarala o problematici 
rada s beskućnicima i s mladima s pro¬ 
blemima u ponašanju. 

"Njemu su te teme vrlo bliske, postav¬ 
ljao nam je vrlo konkretna pitanja, vidi 
se da o svemu vrlo dobro zna. Razgova¬ 


rao je s četvero beskućnika, s volonteri¬ 
ma i kolegama iz udruge. Prezentirali 
smo mu naš dvadesetogodišnji rad. Bio 
mu je nevjerojatan podatak da nema 
dana da netko ne zove i pita što nam tre¬ 
ba, da građani kuhaju za beskućnike, kao 
i da mladi ljudi volontiraju u udruzi", ka¬ 
zala je Barbarić. 

Steinmeier je prethodno bio na rad¬ 
nom doručku s gradonačelnikom An- 
drom Krstulovićem Oparom i županom 
Blaženkom Bobanom. Prema protoko¬ 
lu, nakon Udruge MoSt njemački pred¬ 
sjednik obilazi staru gradsku jezgru po¬ 


slije čega će se susresti sa kulturnim dje¬ 
latnicima grada Splita u Galeriji Meštro- 
vić. Nakon toga ide brodom u Divulje, 
čime završava posjet Hrvatskoj. 

A službeni posjet je počeo u četvrtak 
svečanim dočekom u uredu predsjedni¬ 
ce i razgovorom u četiri oka u kojem su 
oboje državnika istaknuli da dvije zemlje 
dijele stajališta u mnogim europskim pi¬ 
tanjima, da ih snažno povezuje hrvatska 
zajednica u Njemačkoj, a još tješnje sura¬ 
đivat će 2020. kada će svaka pola godine 
predsjedali Unijom. 

http://hr.nlinfo.com/ 



ODRŽANA DVODNEVNA RADIONICA PODRŠKE ZA STRUČNJAKE 

U srijedu i četvrtak, 6. i /. ožujka ovo bila peta dvodnevna radionica za vativnih modela skrbi o beskućnici- 
2019. godine, održana je dvodnevna stručnjake koju CERANEO (Centar ma« koji se provodi od 2017. godi- 
radionica podrške za stručnjake koji za razvoj neprofitnih organizacija) ne. Riječ je o radionicama psiho-edu- 
rade s beskućnicima. Radi se o prvoj organizira u sklopu trogodišnjeg kativnog karaktera koje izvode stru- 
od dvije dvodnevne radionice koje će programa »Osnaživanje beskućnika, čne djelatnice Udruga Igra. 
se održati u 2019. godini, a ukupno je podrška stručnjacima i izgradnja ino- 

Nogometni klub Istra 1961 donirala opremu za 
reprezentaciju beskućnika 

Lijepa gesta NK Istra 
1961 s donacijom opre¬ 
me za Hrvatsku nogome¬ 
tnu reprezentaciju be¬ 
skućnika. Reprezentacija 
je u 11. mjesecu 2018. su¬ 
djelovala na Homeless 
World Ćupu zahvaljujući 
donaciji Grada Zagreba, 

Grada Kaštela, Ministar¬ 
stva za demografiju, obi¬ 
telj, mlade i socijalnu po¬ 
litiku, Zračne luke Split, 

Dalmacije danas, Općine 
Okrug i građana.Nada- 
mo se da ćemo skupiti 
novac za odlazak Repre¬ 
zentacije na HWC u Car- 
diff 2019. i promovirati 
Lijepu Našu. 


Veliko srce djece iz splitskog doma Maestral 


MagazinHRT.hr 


Ne čudi ova akcija, jer Maestralovci, 
iako i sami potrebiti, često sudjeluju u 
raznim humanitarnim projektima. 

- Na taj način ih osvještavamo da nisu 
samo oni ti koji su ugroženi i koji su sami 
ostavljeni, nego da ima i sudbina ljud¬ 
skih koje su puno gore od njihovih i da 
oni svojim primjerom mogu pokazati da 
treba ići naprijed i uvijek misliti pozitiv¬ 
no, kaže Veronika Perić, Dječji dom 
Maestral. 

Posebno dirnut bio je Denis Maslov, 
voditelj Centra za beskućnike. Navikao 
je on da kroz akciju »O lala« kuhaju 
splitske sportske i druge zvijezde, i va¬ 
trogasci i vojnici, i školarci i roditelji dje¬ 
ce iz vrtića, i brojni drugi. Svaku večer 
netko kuha, no i Maestralova djeca tre¬ 
baju pomoć, a pomažu drugima. 

I sami beskućnici, koji izbjegavaju 
snimanja, opustili su se uz djecu Mae¬ 
strala i svoja omiljena jela. 


Više od sedam godina svake večeri u 
splitsko Prihvatilište za beskućnike stiže 
večera za tridesetak ljudi bez krova nad 
glavom. Kuhaju je, donose i serviraju 
poznati i nepoznati Splićani. Sinoć su to 
činila djeca i djelatnici doma za nezbri¬ 
nutu djecu Maestral. 

Juha, lešo meso, pire krumpir i kupus, 
upravo je ono što najviše vole pojesti 
splitski beskućnici. A te blagodati zaje¬ 


dno s desertom sinoć su im skuhala i ser¬ 
virala djeca Maestrala. 

- Osim same skrbi o djeci mi ih svaka¬ 
ko želimo učiti i općeljudske vrijednosti 
i empatiju te kako biti dobri članovi dru¬ 
štva. Sigurno daje vrijedno sudjelovati u 
akcijama u našem društvu, a to je ova ak¬ 
cija pripreme večere za naše beskućnike, 
naše sugrađane, ističe Jelena Burazin, ra¬ 
vnateljica Dječjeg doma »Maestral«. 

Volim »Ulične svjetiljke« zato što me podsjećaju na veliku istinu, a to je da kad nekoga 
volimo, potrudit ćemo se pronaći način kako mu i pomoći. 

Volim »Ulične svjetiljke« zato što me uče da želim li nešto konkretno napraviti, moram 
ustati iz udobne fotelje i prestati biti promatrač već zavrnuti rukave i prionuti poslu. 

Volim »Ulične svjetiljke« jer mi skreću pozornost na činjenicu da želimo li promjenu, 
moramo krenuti od sebe, a želimo li nove navike - potrebno je živjeti ih iz dana u dan. 

Volim »Ulične svjetiljke« jer prihvaćaju svaku osobu i na taj način pokazuju daje svatko 
vrijedan pozornosti i ljubavi. 

Volim »Ulične svjetiljke« zato što nemaju predrasuda, ali imaju nultu stopu tolerancije 
prema svakoj vrsti nasilja. 

Volim »Ulične svjetiljke« jer tako zorno govore o tome da razni životni padovi mogu se 
dogoditi bilo kome, ali da svatko može ustati i još hrabrije nastaviti dalje. 

Volim »Ulične svjetiljke« zato što me podsjećaju da se ne trebamo plašiti života. 

Volim »Ulične svjetiljke« zato što pružaju čvrste dokaze da jedini hendikep u životu je 
samo negativni stav. 

Volim »Ulične svjetiljke« jer na nježan način prikazuju grubu stvarnost osoba koje su u 
jednom trenutku izgubile sebe i tako izgubljene našle se na ulici. 

Volim »Ulične svjetiljke« zato što u fokus stavljaju čovjeka, to divno biće koje nije svjesno 
svoje snage i vrijednosti pa se dogodi da živi uspavanim životom propuštajući mnoge di¬ 
vne trenutke dok u isto vrijeme taj divni čovjek opterećen ograničenjima koja si je sam 
postavio u glavi - pokušava pronaći svoju sreću. 

Druga boje iste slike 


P oremećaj iz spektra autizma je vrlo složen neuroraz- 
vojni poremećaj koji zahvaća sve aspekte dječje lič¬ 
nosti (komunikacija, motorika, ponašanje i uče¬ 
nje). Pojam autizam u psihijatriju uvodi E. Bleuer 1911., a 
autistični poremećaj prvi opisuje američki psihijatar L. 
Kanner 1943. i naziva ga infantilnim autizmom (zbog 
simptoma i dobi u kojoj se pojavljuje). 

U osnovi svih teškoća osoba s PAS (poremećajima autističnog 
spektra) su unutarnje kočnice koje stoje na putu uspostavljanja soci¬ 
jalne interakcije (nezainteresiranost ili slabije zanimanje za igru i dru¬ 
ženje s drugima), verbalne ili neverbalne komunikacije (izostanak go¬ 
vora ili zaostajanje u govoru, doslovno shvaćanje, drugačije razumije¬ 
vanje), mogućnosti imaginacije (suženi interesi, neobične aktivnosti i 
ponašanja, ponavljajuće i stereotipne radnje) te senzorne integracije. 
Naime, djeca s autizmom vide, čuju i osjećaju, ali te utiske teško skla¬ 
paju u smislenu cjelinu, pa se stoga povlače u vlastiti svijet u kojem na¬ 
laze sigurnost. Stoga osobe s autizmom imaju poteškoća u izražavanju 
svojih osjećaja, želja, potreba, sposobnosti i problema s kojima se sva¬ 
kodnevno bore, a što se odražava na njihovo ponašanje koje može biti 
vrlo neobično. 

Intelektualno funkcioniranje djece s autizmom je različito i kreće 
se od prosječne inteligencije do inteligencije s intelektualnim teškoća¬ 
ma. Na testovima inteligencije postižu lošije rezultate na dijelovima 
na kojima se ispituje govor i govorne funkcije nego na neverbalnim 
testovima. 

Poremećaj iz spektra autizma se ponekad javlja u kombinaciji s 
drugim poteškoćama kao što su Downov sindrom, epilepsija, Rett 
sindrom ih tuberoussclerosis. Cak i danas, zbog nedostatka odgovara¬ 
juće dijagnoze i usluga, mnogi ljudi s autizmom ne primaju adekva¬ 
tnu skrb. U Hrvatskoj dakle, nema organizirane dijagnostičke službe 
za autizam. Jedini Centar za dijagnostiku bio je u Zagrebu od 1983., 
no dokinut je 1995. Pri sumnji na autizam, preporučljivo je obratiti se 
Centru za rehabilitaciju Edukacijsko-rehabilitacijskog fakulteta u Za¬ 



grebu gdje se mogu dobiti precizne upute za daljnju dijagnostiku i re¬ 
habilitaciju. 

Poremećaj traje cijeli život, a razvija se nakon 16-18 mjeseci dje¬ 
čjeg razvoja koji do tada može biti bez teškoća. Prvi simptomi uglav¬ 
nom se primjećuju prije 3. godine života. Iako djeca s autizmom izgle¬ 
daju kao i sva ostala djeca, ona ipak imaju znatne životne teškoće, koje 
postaju sve veće i izrazitije, ukoliko se što prije ne zatraži pomoć stru¬ 
čnjaka kako bi se dijete uključilo u odgovarajuće programe usluga u 
zajednici. 

Znanstveno je dokazano da se ranim prepoznavanjem te ciljanom 
ranom intervencijom značajno može poboljšati životni ishod osobe s 
autizmom. Sve više je priča iz svijeta o autistima koji završavaju škole, 
fakultete i osposobljavaju se za zanimanja, no kako bi to postalo pra¬ 
vilo i kod nas potrebna je potpora društva. 

Prema ocjeni Europskog parlamenta i Ujedinjenih naroda, osobe s 
poremećajem iz spektra autizma su jedna od socijalno najisključivani- 
jih grupa ljudi. Stoga je 2007. Opća skupština UN-a na sjednici odr¬ 
žanoj 18.12.2007. prihvatila rezoluciju 62/139 na prijedlog države 
KATAR o obilježavanju 2. travnja kao Svjetskog dana svjesnosti o 
autizmu. Sada se već godinama podiže javna svijest o ovom poremeća¬ 
ju, održavaju se dobrotvorne priredbe, koncerti, igre i slično. Među¬ 
tim, do danas još uvijek nema objašnjenja za tajanstveni medicinski 
fenomen poznat kao - autizam. U SAD-u travanj je proglašen kao 
»Mjesec svjesnosti o autizmu« što upućuje na ozbiljnost teme i sve 
većeg broja autista. 

Što podrazumijeva pojam - spektar autizma? 

Najnovije izdanje Dijagnostičkog i statističkog priručnika za duše¬ 
vne poremećaje donosi značajne promjene u kriterijima i kategorija¬ 
ma PSA. Prema petom izdanju priručnika (DSM-V, Američka psihi¬ 
jatrijska udruga, 2014) jedinstveni termin poremećaja iz spektra aut¬ 
izma (PSA) obuhvaća širok raspon poremećaja koji se javlja u ranom 
djetinjstvu. Više se ne definira kao zasebni entitet, već spektar pore¬ 
mećaja jer se smatra kako se radi o jednom stanju s različitim stupnje¬ 
vima težine. 

Kao što je već spomenuto, prema prijašnjim pristupima postojali 
su odvojeni dijagnostički entiteti poremećaja iz spektra, Aspergero- 
vog poremećaja i PDD-NOS-a koji su se međusobno isključivali, no 
zamijenjeni su jedinstvenim pojmom poremećaja iz spektra autizma 
(Zec, 2016). 

Prepoznavanje i uvažavanje njihovih specifičnosti te pružanje ade¬ 
kvatne podrške sukladne njihovim potrebama pomiče granice civili¬ 
ziranog odnosa prema različitostima i otvara mogućnosti stvaranja 
boljeg svijeta u kojem ima mjesta za sve. 

Učestalost autizma 

Do nedavno se autizam smatrao rijetkom pojavom uz učestalost 4- 
10 djece na 10 000 poroda. No prema međunarodnoj udruzi Autism 
Europe,procjenjuje se da diljem Europe ima oko 5 milijuna osoba s 

autizmom, a poremećaj zahvaća 1 na 100 djece. Prema US NASC 
(National Society for ChildrenandAdultswithAutism) prevalencija 
je 1 (ili više) naprama 100 djece. 

Stručnjaci predviđaju da će se do 2016. broj autistične djece zna- 
tno povećati. Prema novijem izvješću 2014. američkog Centra za 
kontrolu bolesti i prevenciju (CDC) prevalencija autizma u SAD-u 
je 1 oboljeli na 68 djece, a 2012. prevalencija je bila 1 oboljeli na 88 
djece, dok je 2006. prevalencija bila 1 oboljeli na 110 djece. U 2011. 
objavljeni su rezultati stručne studije provedene u Južnoj Koreji koja 
je otkrila daje prevalencija autizma 2,64% tj. 1 oboljeli na 38 djece. 

U Hrvatskoj je registrirano 1096 osoba s autizmom, iako se prema 
starim pokazateljima (23:10,000) brojka kreće preko 8,000, a prema 
novim omjerima (1:150) oko 22,000, dok je 500,000 do milijun sta¬ 
novnika dio obitelji s članom pogođenim autizmom. 

Veliki broj osoba s autizmom krije se pod drugim dijagnozama, 
što je rezultat nedovoljnog poznavanjai prepoznavanja tih poremeća¬ 
ja te nepostojanja referalnog dijagnostičkog centra. 

Autizam se pojavljuje 4-5 puta češće se kod dječaka nego kod dje¬ 
vojčica. U nekim je obiteljima 50-100 puta češći nego u općoj popu¬ 
laciji što potvrđuje genetsku ulogu u etiologiji. 

Što uzrokuje autizam? 

Uzroci autizma do danas nisu potpuno razjašnjeni, te se pokušava¬ 
ju objasniti sljedećim teorijama: 

Organske teorije. Pretpostavljaju daje posrijedi moždani poreme¬ 
ćaj koji uzrokuje razvojni hendikep sa specifičnim simptomima i 
poremećajima ličnosti. Ističu oštećenja srednjeg živčanog sustava sa 
specifičnim simptomima kao moguće uzroke autističnog poreme¬ 
ćaja. 

Predstavnici: De Long, Rutter, Bender, Peterson i Torrey (posta¬ 
vili virusnu etiologiju autizma) 

Danas se smatra kako su genetski čimbenici ipak manje značajni u 
etiologiji svih neurorazvojnih poremećaja te da utječu najviše 30- 
40% (Aschner i Costa, 2015 prema Zec, 2016). 

Psihološke teorije (danas gotovo odbačene). Smatrale su daje au¬ 
tizam uzrokovan nenormalnim psihičkim interakcijama unutar obi¬ 
telji, osobito hladnim i odbijajućim ponašanjem majke prema djete¬ 
tu. Po njima, autizam je psihička bolest i može biti tretirana jedino in¬ 
tenzivnom psihoterapijom. 

Predstavnici: Bettelheim, Kanner, Mahler. 

Znakovi autizma kod dojenčadi i djece 


Prvi znakovi upozorenja kod dojenčeta: 

• rani poremećaji prehrane (odbijanje dojke ili bočice) 

• nemirne nesanice s autoagresivnim pokretima ili mirne nesanice 
bez plača uz otvorene oči 

• postojanje ranih i jakih anksioznosti (iracionalna plašljivost) 

• emocionalna hladnoća i odbijanje tjelesnog kontakta 

• smanjen interes za igračke, a naglašen interes za igre ruku pred 
očima koje mogu trajati satima 

Simptomi koji mogu upućivati na autizam kod djece u dobi do 2. 
godine: 

• dijete izbjegava kontakt očima 

• ne prati izraz lica majke i bliskih osoba, ne odgovara mimikom 
lica 

• ne inicira maženje, ne privija se uz majku i druge bliske osobe 

• ne koristi predmete u posrednoj komunikaciji 

• čini se da se ne odaziva na svoje ime (dok će npr. na drugi zvuk 
istog intenziteta reagirati) 

• kod neke djece prisutna je odbojnost prema plišanim igračkama, 
ne vole dodir igračke s kožom 

• igra se repetitivno, komadićima vrpce, autićem ili kockicama, 
uvijek na isti način 

• ne razvija igru »kao da« 

• čini se emocionalno nezainteresirano za drugu djecu 

Dakle, znakovi mogu biti ako kod djeteta: 

1. Nema povezivanja 

Cak i ako su premala da pričaju, tipična djeca rade sve i svašta kako 
bi privukli pažnju svojih skrbnika. Oni se smiješe, tepajku, miču ru¬ 
kama i nogama, itd. Dijete koje ne čini nikakav napor da se poveže s 
drugima može biti autistično. 

2. Loš kontakt očima 

Bebe u dobi od dva mjeseca već bi trebale početi stvarati kontakt 
očima. Do dobi od jedne ili dvije godine, ako vaše dijete izgleda više 
zainteresirano za gleda u stvari (uključujući i usta), mnogo više nego 
u oči, to je znak koji bi mogao pokazivati da je autistično. 

3. Gdje su riječi? 

Guuguu-gaagaa nije samo slatko. To je način na koji vam vaše dije¬ 
te pokazuje da se jezične vještine razvijaju. Ako vaše dijete ne tepa i 
guguće do svojeg šestog mjeseca života ili guguće i besmisleno brblja 
dosta nakon što je već trebao početi koristiti riječi - on / ona možda 
ima autizam ili sličan problem. 

4. Nema prepoznavanja imena 

S šest mjeseci starosti dijete bi već trebalo brzo pogledati kada ne¬ 
tko zove njegovo ime. Oglušuje li se vaše dijete na vaše pozive ili vas 
pogleda samo jako rijetko? To je znak upozorenja. 

5. Pokaži mi osmjeh 

Nasmiješite se djetetu i ono bi vam trebalo uzvratiti osmjehom - 
barem većinu vremena. Bebe to rade već s dva mjeseca. Alarmirati bi 
vas trebalo ako dijete uopće ne uzvraća osmjeh i smijanje. 

6. Čudno postavljanje igrački 

Djeca s autizmom često će raditi čudne stvari sa svojim igračkama. 
Možda će ih vrtjeti, tresti ili poslagati - i to će činiti bez ikakvog smi¬ 
sla i svrhe. 

7. Mahanje rukama 

Učestalo mahanje rukama bez nekog posebnog razloga je znak 
upozorenja na autizam. No, i drugi čudni pokreti tijela ili poze isto 
mogu biti znak nevolje. Ukočuje li vaše djetete često noge ili ruke? 
Okreće li često zglobove na rukama? 

8. Hodanje na prstima 

Većina djece hoda po prstima kada još ne može samo hodati i obi¬ 
lazi oko stola ili kauča. Neka djeca to čine i kasnije, ali iz zabave. No, 
ako vaše dijete hoda na prstima većinu vremena, ili ako se čini da ne 
može podnijeti da mu je cijelo stopalo na tlu, trebali biste se zabri¬ 
nuti. 

9. Ponavljanje riječi 

Je li vaše dijete vaša osobna jeka, redovito ponavljajući dijelove ili 
sve riječi koje izgovorite ? To je razlog za zabrinutost. Neka djeca radi¬ 
je ponavljaju sve s TV programa ili reklame nego li da sami pomoću 
riječi komuniciraju s drugima. 

10. Imitacija, imitacija 

Bebe i mala djeca vole oponašati postupke drugih. Tako se oni 
nauče smijati, jesti i igrati. Dijete koje pokazuje znakove autizma, 
druge oponaša jako rijetko. Umjesto toga, oni samo promatraju, a ne 
oponašaju. A kada djeca s autizmom i počnu oponašati druge, oni iz 
toga ne naprave društvenu igru. 

Ima još nekoliko znakova na koje biste trebali obratiti pozornost: 

• dijete nije zahtjevno, gotovo ništa ne traži i uzima ponuđeno, 
samo se poslužuje onime što želi 

• ne boji se nepoznatih osoba ni s navršenih godinu dana 

• ne obraća pažnju na odlazak majke ili bliske osobe iz prostorije 
ni s navršene 2 godine 

• ne igra se igara pretvaranja i ne koristi igračke kao zamjene za 
predmete 

• pokazuje izljeve bijesa bez posebnog, jasnog razloga 

• pokazuje opsesivni interes za pojedine objekte i podražaje 

• jako se vežeza dnevne rutine i ne prihvaća promjene 

Naravno, u pravilu samo neki od ovih znakova sam za sebe ne 

mora značiti ništa (ili može biti znak nekog drugog poremećaja), no 
ako se javlja više znakova potrebna je što ranija intervencija. 

Iako se simptomi najčešće pojavljuju vrlo rano, do 3. godine živo¬ 
ta, važno je reći da se dijagnoza autizma postavlja između 8. i 12. go¬ 
dine života, nakon sustavnog praćenja jer neki od simptoma mogu 
ukazivati i na teškoću sasvim druge prirode. 

Stoga je za roditelje pri sumnji na autizam preporučljivo obratiti 
se Centru za rehabilitaciju Edukacijsko-rehabilitacijskog fakulteta u 
Zagrebu, Borongajskabb, gdje se mogu dobiti precizne upute za dalj¬ 
nju dijagnostiku i rehabilitaciju. 


Dijagnostički kriteriji - simptomi 

I. Kvalitativno oštećenje SOCIJALNIH 
INTERAKCIJA 

• znatno oštećenje neverbalnih načina ponašanja (pogled oči u 
oči, izraz lica, držanje tijela i geste kojima se uspostavljaju socijalne in¬ 
terakcije); 

• neuspjeh da se razvije odnos s vršnjacima primjeren razvojnoj ra¬ 
zini; 

• nije razvijena empatija, izrazito smanjena sposobnost izražava¬ 
nja ugode zbog radosti drugih (nema spontane podjele uživanja, inte¬ 
resa i postignuća s drugima); 

• nema socijalnog i emocionalnog reciprociteta; 

• niska razina socijalne interakcije može biti posljedica niskog in¬ 
telektualnog i adaptacijskog funkcioniranja, a ne samo autizma 

II. Kvalitativno oštećenje KOMUNIKACIJE 

• teškoće i u verbalnim i u neverbalnim komponentama komuni¬ 
kacije 

• razvoj govornog jezika kasni ili potpuno izostaje (nije praćen 
pokušajima kompenzacije alternativnim načinima komunikacije, 
npr. gestom ili mimikom); 

• u osoba s relativno primjereno razvijenim govorom prisutno je 
izrazito oštećenje sposobnosti započinjanja i održavanja konverzacije 

• stereotipna i repetitivna uporaba jezika ili idiosinkratski jezik; 

• izostaju različiti spontani oblici igara (pretvaranja ili oponaša¬ 
nja, primjerenih razvojnom stupnju) 

• teškoće u komunikaciji javljaju se u ranom razvoju (izostanak 
prvog smješka u dobi od oko 3 mjeseca) 

• teškoće u ranom stjecanju sposobnosti dijeljenja ili zajedničkog 
usmjeravanja pažnje (pokazivanje rukom radi traženja objekta ili radi 
komentiranja nečeg o objektu ili događaju, pokazivanje i davanje ob¬ 
jekta drugom radi dijeljenja interesa i si.) 

• nisu u stanju spontano razviti alternativne oblike komunikacije, 
ali im u razumijevanju pomaže primjena augmentativnih modaliteta 
komunikacije 

Obilježja komunikacijskih vještina: izostanak spontane komuni¬ 
kacije, selektivno prihvaćanje komunikacije, egocentrično usmjerena 
komunikacija, komunikacija svedena na osnovne životne potrebe i 
konkretnu situaciju, ljepljivost na temu, nedostatak socijalnih komu¬ 
nikacijskih vještina, nefunkcionalna komunikacija, izostanak socijal¬ 
ne imitacije, nedostatak emocija u govoru, neuspostavljanje kontakta 
očima ili zurenje bez socijalnog kontakta itd. 

https://www.autizam-suzah.hr/index.php/autizam 

ŽIVOT S BOLEŠĆU: AUTIZAM 


Bez straha, lane moje! 


S vaki roditelj, a posebno roditelj 
djeteta s posebnim potrebama, 
ima jedan ogroman strah: što 
ako nam se nešto desi, što će biti s na¬ 
šim djetetom? Neću pisati općenito, 
pisat ću sasvim subjektivno: moja dje¬ 
vojčica, moja malena smeđokosa vila, 
ima autizam. Zarobljena je u svijetu u 
kojem riječi postoje, ali ne izlaze van. 
Postoje boje, oblici i emocije, ali su 
zarobljeni u tim malim glavicama. 

Autizam je još uvijek veliki misterij i 
znanstvenici se ne mogu složiti zašto do 
njega dolazi, no eto, moje dijete ga ima i 
mi živimo s njime. Budimo se s njime i 
liježemo s njime. 24 sata na dan. I nije 
lako. Kako dijete raste i postaje fizički 
jače, postaje i sve teže. Sve što je kod tro- 
godišnjakinje izgledalo slatko i simpati¬ 
čno, sad izgleda pomalo groteskno, da 
ne upotrijebim težu riječ. Boljeli su me, 
o koliko su me boljeli zgroženi pogledi 
neupućene okoline koja je moju Divnu 
smatrala nemogućom i razmaženom, a 
ona je bila frustrirana što se taj čas ne 
može izraziti - da je boli, na primjer. Da 
je žedna. Da joj je vruće. I pitam se: što 
jednog dana? Što će biti s njome? Kako 
kažu riječi pjesme 'kad krene kao lane 
među vukove', a mojih zaštitničkih ruku 
neće biti oko nje daje grle i štite? Vjeruj¬ 
te, dala bih sto života da nije tako, da 
ovog trenutka mogu smisliti rješenje, 
mahnuti čarobnim štapićem i reći: "Sve 
će biti dobro! Ona će biti dobro." No, u 
stvarnosti tako ne ide. Ne postoje dobre 
vile i čarobni štapići koji će odmah riješi¬ 
ti problem, no mi se uporno, i uporno 
držimo Isusa i one Sv. Augustina ne da 
nam skine križ s leđa, već da nam ih oja¬ 
ča da ga snažnije nosimo. 

Jednog dana, lane moje, kad sklopim 
oči, svijet će i dalje postojati, no tvoj svi¬ 
jet više nikad neće biti isti. Toliko ti toga 
želim! Toliko toga što drugi smatraju 
normalnim nama je skoro pa nemoguća 
misija: normalno školovanje, brak i maj¬ 
činstvo. Cesto u suzama molim dragu 


Gospu koja je i sama iskusila majčinske 
boli da nam pomogne, da ako već muž i 
ja nismo dostojni milosti da je duša tog 
djeteta bjelja od ljiljanove... i onda sta¬ 
nem... i pitam mjerim li po ljudskom ili 
po Božjem, jer ja zgriješim stoput u 
danu, a moja Mila nijednom... pa što joj 
onda točno ja to ištem? Želim li za nju 
pravu stvar? U jedno sam sigurna: osim 
Stvoritelja, nitko te nikada dijete moje 
neće voljeti više od mene. Nijedan tvoj 
neuspjeh neću osjećati nikako drugačije 
nego kao kamen na duši, nijednu uvredu 
i ružan pogled neću doživjeti nikako 
nego kao mač koji će mi probosti dušu, a 
često se osjećam tako bespomoćno. Na 
zemlji smo privremeno, često je zovemo 
Dolinom suza zbog patnji kojima smo 
izloženi, no ljubljena moja, od onog tre¬ 
na kad si se rodila, do trenutka kad mi 
svijest ugasne, svaka moja misao biti će 
upućena tebi. I čudna je to mješavina lju¬ 
bavi, boli, sreće, patnje, ponosa, nemo¬ 
guće je naći riječ koja objedinjuje u sebi 
taj spektar emocija koji se u srcu rodite¬ 
lja kovitla, a ona postoji i izgara,tolikom 
žestinom da ponekad pomislim daje živ 
čovjek ne može podnijeti. Kad jednog 
dana prestanem hodati tvojim stazama i 
držati tvoju malu slatku ruku, jedno ti 
mogu obećati: ljubav nikad ne umire, i 
nikad te zbilja neću napustiti. Pratit ću 
te, čuvati gdje god pošla i što god radila, 
uporno i vječno, strpljivo i do kraja. U 
vremenu i prostoru. Sad si još mala. Ta¬ 
kve misli tjeram od sebe i pripisujem ih 
nekakvoj dalekoj dalekoj budućnosti, no 
istina jest da ne znamo što nam donosi 
sutra. Ako ikad, dušo moje duše, budeš 
znala čitati ili ti budu mogli čitati, znaj: 
nalazit ću se u svakom treptaju leptira 
oko tebe, povijati ću svaku vlat trave i 
svaki cvijetak koji ćeš ubrati - u odrazu 
njega vidjet ćeš moje lice .Ako u životu 
budeš tužna, doći ću ti u vjetru da ti šap- 
nem da će proći, baš kako to činimo i da¬ 
nas. Ljubav je neuništiva i ne poznaje 
granice materijalnog i nematerijalnog 


svijeta, i baš zato ti mogu obećati da ćeš 
njome biti obavijena poput fluida koji 
ne štiti skroz, ali čini da manje boli. Pro¬ 
naći ćeš me svugdje i svuda, dovoljno je 
da samo pomisliš na mene i bit ću za te 
tu. Zauvijek. Nemojte me pitati zašto 
baš danas pišem ovaj tekst. Nemam po¬ 
sebnog razloga. Imam tisuću razloga. 
Bili oni ljubav, strah, neizvjesnost, nebi¬ 
tno je, ovo je samo jedno pismo jedne 
mame jednog posebnog djeteta. Želim 
samo da znaš da te volim od prvog dana 
- kad sam te poželjela, kad sam ugledala 
najljepše bademaste oči na svijetu. Znam 
da ne znaš što znači kad ti kažem da te 
volim. No ja ću ti to i dalje nastaviti go¬ 
voriti, tisuće i tisuće puta, neumorno, 
nikad se neću umoriti, malena moja, go¬ 
voreći to, jer duboko u duši znam da 
tvoja duša razumije značenje ljubavi. 
Stvorila te čista Ljubav, ta kako je onda 
ne bi razumjela? I znaš, nikada zapravo 
neću nestati. Doći ću ti da poljubim gdje 
boli, da zagrlim kad ćeš zagrljaj trebati, i 
kunem ti se, malena moja, znat ćeš da 
sam to ja, da smo to mi. Oduvijek smo 
bile mi. Kako jednog dana, lane moje? 
Nećemo se bojati. Ne dok je ljubavi. 
Ona ne poznaje strah i ne priznaje strep- 
nju,samo daje mir i obećanje nečeg toli¬ 
ko Divnog da možemo samo nagađati o 
čemu se radi. Nadam se da ćeš ove riječi 
moći razumjeti. Ako ne umom, onda sr¬ 
cem. Jer u njemu si se nastanila od prvog 
dana i prebivat ćeš u njemu dovijeka. 
Bez straha, Divna moja. Onaj koji nas je 
stvorio ne poznaje strah i čista je Ljubav. 
Zašto bi i s nama bilo drugačije? 

Nikolina Nakić 

Daleki pozdravi 


Dugo već nisam pisala, pa sam baš sretna što sam napo¬ 
kon uhvatila vremena - ja sam Paula, 24-godišnja volonterka 
»Uličnih svjetiljki« još od ljeta 2016. godine. Ovom se pri¬ 
likom javljam s nekoliko riječi iz dalekog Ujedinjenog Kra¬ 
ljevstva, gdje trenutno završavam svoj studij. 

Otkako volontiram s »Uličnim svjetiljkama«, moj po¬ 
gled na razne životne situacije se promijenio ili, bolje reći, 
počela sam pridavati različitu količinu pažnje i brige različi¬ 
tim situacijama i gledati ih sa više stajališta, uvijek s krajnjim 
ciljem izvući ono najbolje što se može. Naučila sam da je 
ona stara kad se male ruke slože zapravo i najveća istina - u 
zajedništvu i međusobnoj potpori ljudi su sposobni postići 
puno više i ostvariti potencijale u koje su i sami sumnjali. 
Nesebična ljubav, lijepa riječ, mali znak pažnje te neupitna 
potpora samo su neki od naziva tog jednog neopisivog osje¬ 
ćaja kojeg možemo nekome podariti kako bismo ga pogura¬ 
li unaprijed. Svakog od nas treba ponekad potaknuti i upra¬ 
vo u tome leži tajna razumijevanja i drugih - i oni isto treba¬ 


ju poticaj u pravom smjeru i podršku kako bi znali da je u 
redu raditi po zakonima srca, a ne samo društva. Naravno 
da svatko teži odobravanju od drugih kako bi se osjećao 
ugodno, no dugo mi je trebalo da shvatim da nije bitno što 
se priča, već tko. Zato darujte nesebičnu podršku i ljubav 
onima kojima ste okruženi jer vaše riječi djeluju jače nego 
što uopće zamišljate. Pošaljite poruku, napišite razglednicu, 
pozdravite na ulici, budite ti koji potiču druge, a ne osuđu¬ 
ju, jer se ljubav ljubavlju vraća, ona nas spaja, a jači smo u za¬ 
jedništvu nego nepoznanstvu. Nemojte zaboraviti - svaki je 
osmijeh, kao i lijepa riječ, besplatan; ako je to sve što možete 
u ovom trenutku dati, dajte barem to, između ostalog, i na¬ 
šim prodavačima »Uličnih svjetiljki« - upornim i pozitiv¬ 
nim ljudima te naučite ponešto i od njih. 

Veselim se povratku u Zagreb i svim sretnim licima koja 
ću susresti u svakom novom danu. 

Paula Zbodulja 


Smisao života 

Toliko često nam ta misao bude prisutna, a odgovo¬ 
ri su različiti. Sretan brak, zdrava djeca, lijep posao, 
zdravlje obitelji, no bila sam svjedok da ni tada ljudi 
nisu bili ispunjeni. Nisu shvaćali ni osjećali smisao. 
Brojni su mi se povjeravali da su izgubili sebe, bit i vo¬ 
dilju ovog svjetovnog života. Nisu sebe dovoljno pošti¬ 
vali. Davno sam i pisala članak na temu smisla života, 
odgovori su mi bili slični. No mijenjaš se s godinama, 
uklanjaš sve ono nepotrebno u životu, ne zamaraš se 
više sitnicama i shvatis korak po korak što je smisao. 
Prepoznati onoga u potrebi, služiti nepoznatom čovje¬ 
ku, zbližiti se s onim koji te treba. Tada si dobio smi¬ 
sao, shvatio poruku. Oprostiti. No onako iskreno, od 
srca. Zavoljeti sebe, zdravo i razumno. Izbaciti JA i sta¬ 
viti naglasak na druge. Rijetko i gotovo nikad nemam 
potrebu javno govoriti što me usrećuje. No ovo je sva¬ 
kako najveći naglasak. Usrećuje me jako. Pomoći dru¬ 
gome, izmamiti osmijeh onome koji je uvučen u tugu, 
onome najmanjem pokazati da je najveći. To je moj 
smisao života. Obući se u jednostavnost, naoružati se 
strpljenjem i dobrog Boga moliti da mi na put stavi 
svakog kome mogu pomoći. Zahvalnost za sve, svaki 
blagoslov u našim životima. Kap u moru je to, dijelić 
svemira. No za moj ljudski život dovoljno. 

Sretna i ispunjena za nova životna iskustva, nove 
iskrene ljude i divne osmijehe. 



Iva Matušin 

ISKUSTVA VOLONTERA 


Tko je ovdje lud? 


R adeći i susrećući se s osobama 
s teškoćama, umirućima, be¬ 
skućnicima, zatvorenicima 
počeo sam nailaziti i na osobe s psihi¬ 
čkim smetnjama. Danas, radim upra¬ 
vo s njima. Gledajući unatrag, o tome 
svemu ni u snu ne bih pomislio. Oso¬ 
bito te 2011. godine kada sam krenuo 
u ove socijalne, pa i duhovne vode. 
Ovih osam godina se izmijenilo svega 
na tom profesionalnom putu. Kao na 
filmskoj vrpci. Jedan bi mi prijatelj 
katkada dobacio da bi mi na tome i 
Spielberg zavidio. Situacije su se odvi¬ 
jale tako da kada bih pomislio: »To je 
to«, dogodilo bi se nešto nepredvidi- 
vo i otvorio bi se neki novi put, poče¬ 
tak. Osjećam da sam sad zatvorio taj 
svoj krug. Zašto je moj put bio takav - 
to tek možda otkrijem kroz dogledno 
vrijeme... Ni sam nemam zasad odgo¬ 
vor na to pitanje. Kad god bih pomi¬ 
slio da sam nešto riješio, da je to sada 
to, dogodilo bi se nešto novo. Vjeroja¬ 
tno Netko tamo gore zna zašto više. 

Nedavno me nazvao jedan bivši koris¬ 
nik podijelivši sa mnom divnu prispo¬ 
dobu o jednom mom tekstu, što ga je 
pročitala jedna osoba. Kaže kako je bila 
ganuta. Naglasila je poantu: da se časo¬ 
pisi čitaju, a ne samo da uzimaju. Bitno 
je da se mi osvijestimo, da nešto novo 


spoznamo, da nešto naučimo. Bitno je 
da se počnemo bolje ophoditi s najpo¬ 
trebitijima te da edukativno djelujemo 
na one koji o tome ne znaju ništa. I ne 
samo da ne znaju, nego ne doživljavaju 
sve te strukture kao ni ljude, jer misle da 
oni ni ne postoje. 

Za razliku od svih dosadašnjih grupa 
s kojima sam radio, osobe s određenim 
psihičkim smetnjama ipak su ona najve¬ 
drija, najveselija, najsrdačnija skupina. 
Ma koliko god to zvučalo neobično, oni 
su još meni najsimpatičnija i najtoplija. 
Uvijek su spremni na pjesmu, glumu, 
igru, druženje, kojekakve radionice. Po¬ 
sebni su i po svojoj pristupačnosti i to¬ 
plini, po pozitivi kojom isijavaju. No, 
nemojte ih slučajno podcijeniti! Jako su 
inteligentni, a i u mnogočemu pametniji 
i školovaniji od nas mnogih. Iako djeluju 
razigrani kao mala djeca, budite oprezni, 
jer će vas preveslati samo tako. Upravo 
zbog svega toga imaju ono nešto! Uvuku 
vam se pod kožu i morate paziti da ne 
pređete crtu privatno - poslovno. To je 
najteže! 

Nedavno je završio Mentalfest na ko¬ 
jem su se dogodile mnoge aktivnosti. Iz¬ 
među ostalog bila je i izložba slika kori¬ 
snika i djelatnika. Uhvaćeni smo svi po¬ 
jedinačno u više faza s naglaskom na 
simbolici različitih raspoloženja. Reak¬ 


cije su bile veoma pozitivne, a zanimljivo 
je da ljudi koji su gledali slike, ne pozna- 
vši sudionike, uglavnom pogriješe u pro¬ 
sudbi tko je tko. I sam osobno mislim da 
bismo pogriješili kod mnogih čak da 
smo s njima i razgovarali. Sto bi narod 
rekao: u tom grmu lezi zec\ Stoga, ne 
sudi čovjeka po izgledu, po bogatstvu, 
jer ćeš se najčešće prevariti. Puno je važ¬ 
nije ono iznutra, a naši ljudi u potrebi 
toga imaju u neograničenim količinama. 
To su pravi talenti za kabare, glumu, pje¬ 
vanje, recitiranje, sviranje, šah, lingvisti, 
kompjuteraši, kuhari, slikari, plesači... 
Teško je naći takve profesionalce, mnogi 
bi se posramili kad bi njih bolje upozna¬ 
li. Istaknuo bih da su to jedni od naj¬ 
iskrenijih osoba koje poznajem. Govori¬ 
mo o zapošljavanju takvih osoba, što če¬ 
kamo? U svakom slučaju oni obogaćuju 
moj život, čine ga veselijim, radosnijim, 
kreativnijim, sretnijim i ispunjenijim. 

Stigmatizacija je česta u našem dru¬ 
štvu, ali mi se čini daje nešto krenulo na¬ 
bolje. Znam da se mnogi mogu učiti od 
svih socijalno osjetljivih skupina, pose¬ 
bice ovih. Ne gledati ih s prezirom! Lju¬ 
di, jako je tanka nit između nas! Neki su 
je već i prešli, a da i ne znaju. Pa zato na 
kraju i ono pitanje: Tko je ovdje lud? A 
što je to normalno? Ja? Ti? 

Neven Polegubić 

Proslava 12 godina prihvatilišta 



Jednostavno , ali veselo i lijepo proslavljena je dvanaesta Prihvatilišta za beskućnike »Ruže sv. Franje« volontira - 
obljetnica rada prihvatilišta te obnavljanje dnevnog borav- njem, financijski, molitvom i svim drugim djelima milo - 
ka za naše korisnike . Hvala svima koji podupiru rad našeg srđa. Neka ih nagradi dragi Bog! 

POSLOVNI SAVJETI 


Na kojem ste stupnju? 



S vatko od nas se nalazi na različi¬ 
tom stupnju razvoja i zato se po¬ 
nekad ne razumijemo. Također, 
svatko od nas svojim tempom može 
odlučiti o promjeni stanja. 

Većina ljudi je u 1. stupnju gdje su 
potpuno svjesni što im donosi loše ra¬ 
spoloženje i bol, osjećaju se kao žrtve i 
nemaju povjerenja u život. Takvi ljudi 
znaju koje situacije ih uznemiravaju, ka¬ 
kve ljude ne žele u svojoj blizini, često 
nerado idu na posao i provode vrijeme 
radeći nešto što jedva mogu izdržati. 
Nažalost, ne odlučuju se na promjenu jer 
smatraju da im je jednostavno takva sud¬ 
bina i da vrlo malo mogu sami učiniti da 
to samostalno promijene. To je stupanj u 
kojem se ljudi osjećaju nemoćno. 

Na 2. stupnju ljudi traže identitet u 
materijalnom svijetu potvrđivanja, često 
se dokazuju i uspoređuju s drugima što 
dovodi do novog nezadovoljstva, jer 
nam je najvažnije kako nas vide drugi. 
Naša sreća na tom stupnju ovisi o mišlje¬ 
nju i prihvaćanju ljudi oko nas. Sigurno 


ste se našli u situaciji kada ste mogli pro¬ 
matrati neku osobu koja panično traži 
odobravanje ili prijateljstvo osobe uzora 
i tako se nastoji malo popeti na društve¬ 
noj ljestvici. U ovom stupnju se ljudi 
osjećaju jako uznemireno i dosta su ope- 
terećeni analizom svijeta oko sebe. 

U 3. stupnju dolazi do zasićenja i lju¬ 
di svjesno odluče uzeti malo odmora, 
žele imati mir i ne raditi ništa. U toj fazi 
često odlaze u prirodu ili na putovanje 
kako bi napunili baterije. Nakon par 
dana mira i zanimanja za druge sadržaje, 
osjete se puno bolje nakon odmaka, jer 
nestaje nervoza, nemir i loše raspolože¬ 
nje. Poneseni tim osjećajima, svjesno se 
vraćaju na prva dva stupnja, uz pregršt 
novih ideja i planova koje žele imple¬ 
mentirati u stari stil života. Ova tri stup¬ 
nja kontinuirano se ponavljaju i oni jed¬ 
nostavno postaju naš stil života. 

U 4. stupnju tragamo za vlastitim po¬ 
tencijalima, okrećemo se sebi, ulažemo u 
rast kreativnosti i originalnosti. Prestaje 
nam biti važno što drugi ljudi misle ili 


govore o nama, već se fokusiramo samo 
na ono u čemu sami uživamo i gdje se 
dobro osjećamo. Dok radimo, u ovoj 
fazi ne trošimo energiju, već se ona zbog 
našeg zadovoljstva kontinuirano obna¬ 
vlja i zato imamo inspiraciju za nastavak 
rasta. 

U 5. stupnju dolazi do realizacije ži¬ 
votne misije. Tada preuzimamo odgo¬ 
vornost i donosimo odluku da život po¬ 
svećujemo svojoj misiji, bez obzira na 
vanjske okolnosti, uz bezgranično povje¬ 
renje u život koji nam je darovan. Nakon 
što otkrijemo koje aktivnosti nas inspiri¬ 
raju, odlučimo što više vremena poklo¬ 
niti upravo tim aktivnostima. Tek kad se 
oslobodimo svih strahova, moguće je 
odvažno krenuti u avanturu u kojoj slije¬ 
dimo svoje srce i intuiciju, što rezultira 
velikim zadovoljstvom i srećom. A to bi 
nam trebao i biti cilj, zar ne?! 

Dr. Sc. Elvira Mlivić Budeš, 
konzultantica za razvoj 
poslovnih vještina 
u Filaksu: elvira@filaks.hr 

Hrana kao lijek 


O dabir hrane individualna je značajka svakog pojedinca 
koja je pod jakim utjecajem bioloških, ekonomskih, 
demografskih i psiholoških faktora. U razvijenom 
društvu kronične nezaraznebolesti koje se povezuju s prehra¬ 
nom predstavljaju vodeče uzroke smrtnosti te poprimaju raz¬ 
mjere epidemije. 

Takve bolesti bile su vrlo rijetke među lovcima-sakupljačima. 
Prehrana koja se razvila nakon industrijske revolucije, koja se zasni¬ 
va na rafiniranim žitaricama, rafiniranim ugljikohidratima, rafini¬ 
ranim biljnim uljima, masnom mesu, mliječni proizvodima i kom¬ 
binaciji tih skupina hrane, pospješila je i ubrzala nastanak mnogo¬ 
brojnih nezaraznih bolesti. 

Smatra se da je jedan od značajnih uzročnika tih bolesti povije¬ 
sno razvijanje genetičko materijala i novih uvjeta koji vladaju u dru¬ 
štvu obilja, uključujući prehrambene značajke hrane koja se konzu¬ 
mira. Trendovi u prehrani usmjereni su na brigu o zdravlju te su fo- 
kusirane na pozitivne učinke koje pojedina hrana ili način prehrane 
može dugoročno imati na zdravlje. Daje se prednost cjelovitoj hra¬ 
ni, ekološki proizvedenoj, smanjenju soli u prehrani, povrće i prera¬ 
đevinama od povrća, izostanku mesnih prerađevina te većem uno¬ 
su ribe i ribljih prerađevina. 

Posljednja desedjeća obilježena su porastom dostupnosti razli¬ 
čite hrane, što dovodi do promjene prehrambenih navika. Suvre¬ 
meni način života i sve manja tjelesna aktivnost u kombinaciji s ne¬ 
adekvatnom prehranom rezultiraju pojavom kroničnih nezaraznih 
bolesti. 

Koncept se mijenja, unapređuje se zdravlje, uloga hrane je una¬ 
prijediti zdravlje! 

Funkcionalna hrana danas je raširena trend u proizvodnji i kon¬ 
zumacija hrane. 

Funkcionalna hrana obuhvaća hranu za koju je potvrđeno da 
osim odgovarajuće prehrambene vrijednosti pozitivno utječe na je¬ 
dnu ili više funkcija u organizmu te smanjuje rizik nastanka bolesti. 

Takva hrana se naziva još i hrana kao lijek. Hrana koja nas liječi, 
sve što organizam iskoristi iz hrane koju smo konzumirali, povoljno 
djeluje, ne šteti mu, dapače, unaprjeđuje ga. 

Hrana kao takva posjeduje pozitivne učinke na unaprjeđenje 
zdravlja i dobrobiti organizma zbog prisutnosti bioaktivnih kom¬ 
ponenata. 

Te bioaktivne kompo¬ 
nente definiraju se kao tva¬ 
ri koje u tijelu posjeduju 
biološki aktivnost. Mogu 
biti biljnog, životinjskog i 
bakterijskog podrijeda. 

Bioaktivne kompone¬ 
nte biljnog porijekla, osi¬ 
guravaju aromu, boju i 
druge uglavnom organo- 


leptičke značajke, 
dok u ljudskom or¬ 
ganizmu djeluju 
kao antioksidansi 
te štite organizam, 
stanice od ošteće¬ 
nja kojih nismo 
svjesni. Zato bismo 
trebali redovito 
konzumirati voće, povrće, orašaste plodove, alge, cjelovite žitarice. 

Bioaktivnekomponente životinjskog podrijeda imaju najčešću 
primjenu kao višestruko nezasićene masne kiseline. 

Višestruko nezasićene masne kiseline klasificiraju se s obzirom 
na svoju kemijsku strukturu omega-3 masne kiseline(ribe, riblje 
ulje) i omega-6 masne kiseline (meso, mliječni proizvodi, jaja). 

Obje skupine obuhvaćaju nekoliko masnih kiselina uključujući 
dvije esencijalne koje organizam ne može sam proizvesti, sintetizi¬ 
rati, a to su linolna i linolenska. Te kiseline su vrlo bitne za naš raz¬ 
voj, rast, funkcioniranje stanica, mišića, živaca i svih ostalih organa. 

Bioaktivne komponente bakterijskog podrijekla čine bakterije 
koje su sastavni i prirodni dio našeg probavnog sustava. Crijevna 
mikloflora ima zaštitnu ulogu u probavnom sustavu jer sprečava 
naseljavanje nepoželjnih mikroorganizama. 

Crijevna mikloflora kroz povećanje broja i poticanje aktivnosti 
poželjnih bakterija zauzima važno mjesto. Probiotik je jedna ili više 
kultura živih stanica mikroorganizama koje primijenjene djeluju 
korisno na domaćina poboljšavajući svojstva autohtonih mikroor¬ 
ganizama. Tu skupinu bakterija čine mliječne kiseline i bifidobak- 
terije koje su normalna crijevna mikloflora čovjeka. 

Čovjek kada sve ovo pročita više ne zna što bi jeo. Svi se pitamo 
koliko, što i kako bismo trebali jesti? 

Ne mogu a da ne spomenem veliku ženu svoga doba, sv. Hilde- 
gardu. 

Ona je rođena u 1098.g, u Njemačkoj. 

Napisala je knjigu »Hrana kao lijek«. Ona je već tada, u jeda¬ 
naestom stoljeću znala da svaka hrana ima svoja ljekovita svojstva. 
Bila je vizionarka, pobožna, radišna i svaki slobodan trenutak je ko¬ 
ristila da proučava bilje i njegova svojstva. Želim joj zahvaliti jer se 
u doba bez tehnologije, struje i obrazovanja, jednostavno prepusti¬ 
la Božjem Daru. Dar je prihvatila i odlučila pomagati ljudima na 
način daje izrađivala ljekovite kreme, čajeve, jela i namaze, a namir¬ 
nice je nalazila u obližnjoj šumi. 

Imala je u svome samostanu malu ljekarnu koja je bila otvorena 
za sve. 

Na kraju vam želim poručiti da jedete umjereno, raznovrsno, ne 
prekuhavajte hranu, ne začinjavajte pretjerano, izbjegavajte šećere i 
aditive. Pijte puno vode i šećite puno. 

Franciska Štokić 

300 g sirovog slanutka 
2 češnja češnjaka 
2 žlica jušnih maslinovog ulja 
1 žlica namaza od sezama 
4 žlice jušne limunovog soka 
sol 

papar 


(4 osobe) 


Pup^iema: 


dJamdak ,koji je tijekom noći Ide 
nakpjM a kladnoj vodi, kukajte dok ne 
{Kdkme mekan, i>lanutak oeijedid,okJadd^ te 
4ue dadejke dtaude u, klend&i i deke i^mikdajte. 



škuudak nije 
demo idkudua 
maJumaeka, necjo i 


škuudak je kocjat 
idakuima i 


pudeinima. 



čuva 
dnce, i ode^ava 
fd/uuiu uajinu 
ieceea n, kud. 
Akejjelite otm^atiti 
deoju psiek/iauu, 
deekake iujMtde 
ovu makune/iku a 
deoju peekuianu. 


200 g oljuštenog sezama 
0,05 I maslinovog ulja 
soli 


šejam idkiedite na vaucu duku 
tavu i kuhane c^a todieajie na 
dAednje 'jakoj vatu. Plehom lako 
i kvje moje fUiecp^ijeU.m 
učedtate. kada pepsUmi platno 
dutedu koju, dJdmite ć vat/ie te 
vddiedde u, električnu djeckalicu, 
dedlajte maAluuwe ulje i 
pećetite. Podla dobijete cjudtu 
kremu,cpdeue je. 

Qudtoću namata ćete dami 
teć/utuiati dxdlavaujem 
madlineuecp ulja. 

